ΤΡΟΠΟΙ ΠΕΙΘΟΥΣ


Α) επίκληση στη λογική,

Β) επίκληση στο συναίσθημα,

Γ) επίκληση στο ήθος του πομπού.

Αναφέρονται επίσης ως υπαγόμενα στο Γ η επίκληση στην αυθεντία, καθώς και η επίθεση στο ήθος του αντιπάλου.

ΕΠΙΚΛΗΣΗ ΣΤΗ ΛΟΓΙΚΗ




Όταν ο ομιλητής αποσκοπεί στην απόδειξη μιας άποψης, τότε απευθύνεται στη σκέψη και στην κριτική ικανότητα του δέκτη χρησιμοποιώντας **συλλογισμούς** με βάση τους κανόνες της λογικής, δηλαδή **επιχειρήματα** και **τεκμήρια**.

**Μέσα** για την επίκληση στη

**λογική**

**Επιχειρήματα** (=συλλογισμοί): α) με βάση την πορεία που ακολουθεί ο νους, β) με βάση το είδος των προτάσεων.

**Τεκμήρια** (παραδείγματα, στατιστικά στοιχεία, γεγονότα, αλήθειες, δεδομένα–αποτελέσματα έρευνας, αυθεντίες)



* **Να εντοπίσετε τα είδη των τεκμηρίων που υπάρχουν στο συγκεκριμένο κείμενο/ στη συγκεκριμένη παράγραφο.**

Απάντηση: Για να τα εντοπίσει ο μαθητής επιβάλλεται να γνωρίζει τα είδη των τεκμηρίων που είναι: **παραδείγματα, αυθεντίες, αλήθειες, γεγονότα** (ιστορικά, κοινωνικά), **αποτελέσματα έρευνας, στατιστικά στοιχεία** κλπ.

* **Να αξιολογήσετε την αποδεικτική ισχύ/ αξιοπιστία των τεκμηρίων που υπάρχουν στην παράγραφο «χ» ή (εναλλακτική διατύπωση) Να αξιολογήσετε την αποδεικτική ισχύ/ αξιοπιστία των παρακάτω τεκμηρίων (...).**

Απάντηση: Τεκμηριωμένος είναι ο λόγος που στηρίζεται σε κατάλληλα, επαρκή και επιβεβαιωμένα στοιχεία, ενώ ατεκμηρίωτος είναι εκείνος που βασίζεται σε άστοχα, ελλιπή και αμφισβητούμενα στοιχεία.

* **Με ποια αποδεικτικά μέσα ο συγγραφέας προσπαθεί να πείσει για την αλήθεια των απόψεών του;**

Απάντηση: Τα αποδεικτικά μέσα παραπέμπουν στην **επίκληση στη λογική**, δηλαδή στα **επιχειρήματα** και τα **τεκμήρια**.

* **Ποιον συλλογισμό χρησιμοποιεί ο συγγραφέας στην παράγραφο χ ή στο κείμενό του;**

Απάντηση: α) **παραγωγικό** (από το γενικό προς το ειδικό), β) **επαγωγικό** (από το ειδικό προς το γενικό) και (σπάνια) γ) **αναλογικό** (από το ειδικό προς το ειδικό) (βιβλίο Έκφρασης Έκθεσης Γ΄ Τεύχος Γενικού Λυκείου, σελ. 9). Σε κάθε περίπτωση,

**πρέπει να δείξουμε π οιο είναι το γενικό ή το ειδικό**, ώστε να αιτιολογηθεί η

απάντησή μας. Για να εξετάσουμε το συλλογισμό που χρησιμοποιεί ο συγγραφέας σε μια ορισμένη παράγραφο **πρέπει να γνωρίζουμε τι σημαίνει παραγωγικός συλλογισμός και τι επαγωγικός.** Στη συνέχεια ε**λέγχουμε αν ο συγγραφέας ξεκινάει από μια γενική έννοια και καταλήγει σε μια ειδική** (παραγωγικός συλλογισμός) **ή αν ακολουθεί την αντίθετη πορεία** (επαγωγικός συλλογισμός). Πιο σπάνιος είναι ο **αναλογικός συλλογισμός** που ξεκινάει από κάτι ειδικό και καταλήγει σε κάτι επίσης ειδικό.

* **Να εντοπίσετε τα είδη των συλλογισμών στην περίοδο (…)/ στην παράγραφο (…) κλπ.**

Απάντηση: Ο μαθητής για να απαντήσει στην ερώτηση αυτή πρέπει να έχει υπόψη του τα εξής:

Οι συλλογισμοί χωρίζονται σε δύο κατηγορίες:

α) με βάση τη λογική διαδικασία/πορεία **και**

**β) με βάση το είδος της πρότασης**.

**α)** με βάση **την πορεία που ακολουθεί ο νους (τη λογική διαδικασία)** οι συλλογισμοί είναι (βλέπε βιβλίο Έκφρασης Έκθεσης Γ΄ Τεύχος Γενικού Λυκείου, σελ. 9 για θεωρία και παραδείγματα):

1. Παραγωγικοί (από τη γενική έννοια → στην ειδική).
2. Επαγωγικοί (από την ειδική έννοια → στη γενική)
3. Αναλογικοί (από την ειδική έννοια → στην ειδική).

Οι τελευταίοι (οι αναλογικοί), επειδή είναι πιθανολογικού χαρακτήρα, χρησιμοποιούνται σπάνια).

**β)** με βάση **το είδος της πρότασης** οι συλλογισμοί είναι (βλ. και σελ. 10 βιβλίου Γ΄ Λυκείου για θεωρία και παραδείγματα):

1. Κατηγορικοί (έχουμε συνδετικό ρήμα και κατηγορούμενο).
2. Υποθετικοί (στις προκείμενες έχουμε υποθετικό σύνδεσμο: αν, εάν).
3. Διαζευκτικοί (στις προκείμενες έχουμε διάζευξη: ή, είτε).

|  |  |  |  |
| --- | --- | --- | --- |
| **Είδη συλλογισμών** | | | |
| **Α) ΜΕ ΚΡΙΤΗΡΙΟ ΤΗ ΣΥΛΛΟΓΙΣΤΙΚΗ ΠΟΡΕΙΑ** | | | |
| **Παραγωγικός**  Από μία γενική κρίση/αφηρημένη αρχή (με δεδομένη αποδεικτική ισχύ) καταλήγει σε ένα ειδικό και συγκεκριμένο συμπέρασμα.  **ΓΕΝΙΚΟ ΕΙΔΙΚΟ**  *Παράδειγμα:*   * *Όλοι οι πλανήτες φωτίζονται από τον ήλιο.* * *Η γη είναι πλανήτης.* * *Άρα η γη φωτίζεται από τον ήλιο.* | **Επαγωγικός**  Από ειδικές/συγκεκριμένες διαπιστώσεις που συσχετίζονται καταλήγει σε γενικό και αφηρημένο συμπέρασμα.  **ΕΙΔΙΚΟ ΓΕΝΙΚΟ**  *Παράδειγμα:*   * *Η Γη, η Αφροδίτη... είναι πλανήτης του ηλιακού συστήματος.* * *Η Γη, η Αφροδίτη... είναι σώματα ετερόφωτα.* * *Άρα οι πλανήτες του ηλιακού συστήματος είναι σώματα ετερόφωτα.* * Υπάρχει η περίπτωση βραχυλογικής διατύπωσης του επαγωγικού συλλογισμού, στον οποίο το συμπέρασμα προτάσσεται * **Τέλεια επαγωγή** = το συμπέρασμα είναι γενικώς αποδεκτό, παρατίθενται όλες οι ειδικές περιπτώσεις/ **Ατελής** **επαγωγή** = το συμπέρασμα είναι πιθανολογικό, αυθαίρετο ή γενικόλογο, παρατίθενται μόνο ορισμένες περιπτώσεις   **ΜΟΡΦΕΣ ΕΠΑΓΩΓΗΣ:**  **Α) ΓΕΝΙΚΕΥΣΗ:** από το μέρος στο όλο  **Β) ΑΙΤΙΟ-ΑΠΟΤΕΛΕΣΜΑ**: από το αίτιο μιας κατάστασης στο αποτέλεσμα  **Γ) ΑΝΑΛΟΓΙΑ:** πορεία συγκριτική ή με παρομοίωση, που μπορεί να είναι κυριολεκτική ή μεταφορική | | **Αναλογικός**  Από μία ειδική πρόταση και μέσω ενός ακόμη δεδομένου καταλήγει σε ειδικό συμπέρασμα. (Το συμπέρασμα σ’ αυτή την περίπτωση δεν προκύπτει με λογική αναγκαιότητα, οπότε είναι πιθανολογικό)  **ΕΙΔΙΚΟ ΕΙΔΙΚΟ**  *Παράδειγμα:*   * *Ο Κώστας, που είναι άριστος μαθητής, βραβεύτηκε.* * *Η Νίκη είναι και αυτή άριστη μαθήτρια.* * *Επομένως, και η Νίκη θα βραβευτεί*. |
| **Β) ΜΕ ΚΡΙΤΗΡΙΟ ΤΟ ΕΙΔΟΣ ΤΩΝ ΠΡΟΚΕΙΜΕΝΩΝ ΠΡΟΤΑΣΕΩΝ** | | | |
| **Κατηγορικός**:  Αποτελείται αποκλειστικά από κατηγορικές προτάσεις. (Υ + Κατηγόρημα)  \*Κατηγορική κρίση=διατυπώνεται συμπέρασμα χωρίς όρους ή επιφυλάξεις  *Παράδειγμα:*   * *Οι Έλληνες είναι Ευρωπαίοι.* * *Ο Γιώργος είναι Έλληνας.* * *Άρα, ο Γιώργος είναι Ευρωπαίος.* | **Υποθετικός**:  Αποτελείται αποκλειστικά (καθαρός)  ή εν μέρει (μικτός) από υποθετικές προτάσεις  *1. Εάν ο καιρός είναι καλός, θα βγούμε βόλτα. Ο καιρός είναι καλός. Αρα θα βγούμε βόλτα.*  *2. Εάν ο καιρός είναι κακός, δε θα βγούμε βόλτα. Ο καιρός είναι κακός. Αρα δε θα βγούμε βόλτα.*  *3. Εάν ο καιρός είναι καλός, θα βγούμε βόλτα. Δε θα βγούμε βόλτα. Αρα, καιρός δεν είναι καλός.*  *4. Εάν ο καιρός δεν είναι καλός, δε θα βγούμε βόλτα. Θα βγούμε βόλτα. Αρα ο καιρός είναι καλός.* | | **Διαζευκτικός**:  Αποτελείται από μία ή περισσότερες διαζευκτικές προτάσεις   * *Ένα ουσιαστικό της ελληνικής γλώσσας είναι είτε αρσενικού, είτε θηλυκού είτε ουδετέρου γένους.* * *Το ουσιαστικό «μητέρα» δεν είναι ούτε αρσενικού ούτε ουδετέρου γένους* * *Αρα το ουσιαστικό «μητέρα» είναι θηλυκού γένους.* |
| **Γ) ΜΕ ΚΡΙΤΗΡΙΟ ΤΟΝ ΑΡΙΘΜΟ ΤΩΝ ΠΡΟΚΕΙΜΕΝΩΝ ΠΡΟΤΑΣΕΩΝ** | | | |
| **Άμεσος:**  Το συμπέρασμα προκύπτει από μία μόνο προκείμενη | | **Έμμεσος:**  Το συμπέρασμα προκύπτει από δύο ή περισσότερες προκείμενες | |

**ΠΡΟΣΟΧΗ:** Στα κείμενα ελάχιστες φορές συναντάμε συλλογισμούς με την τυπική λογική τους μορφή. Τις περισσότερες φορές **θα πρέπει να ανασυνθέσουμε τις προκείμενες**, αφού διαβάσουμε με προσοχή τα ανεπτυγμένα επιχειρήματα που φανερώνουν το συλλογισμό Για να εντοπίσουμε τις προκείμενες των επιχειρημάτων θα πρέπει να ξεκινήσουμε από το συμπέρασμα.

**ΣΥΛΛΟΓΙΣΤΙΚΗ ΠΟΡΕΙΑ ΚΕΙΜΕΝΟΥ**

* **Παραγωγική**: αρχίζει ο συγγραφέας από την κύρια θέση / κρίση και προχωρά στα επιμέρους αποδεικτικά στοιχεία και στην αιτιολόγηση του επιχειρήματος.
* **Επαγωγική**: ο συγγραφέας από τα επιμέρους στοιχεία και τεκμήρια καταλήγει στο γενικό συμπέρασμα, την κύρια θέση / κρίση.

**ΕΝΤΟΠΙΣΜΟΣ ΣΥΛΛΟΓΙΣΤΙΚΗΣ ΠΟΡΕΙΑΣ ΚΕΙΜΕΝΟΥ**

Θεωρούμε ότι η σειρά με την οποία είναι γραμμένη η παράγραφος το κείμενο αντικατοπτρίζει τη συλλογιστική πορείατου συγγραφέα. Δεν αλλάζουμε τη σειρά ούτε ψάχνουμε προκείμενες και συμπεράσματα. Απλώς κοιτάμε την αρχική και τελική διαπίστωση του συγγραφέα κρίνουμε αν ξεκίνησε από ειδικές διαπιστώσεις και κατέληξε σε γενική διαπίστωση( επαγωγική) ή αν ξεκίνησε από γενική διαπίστωση και κατέληξε σε ειδική (παραγωγική).

Επισημαίνουμε αρχικά τη θέση του συγγραφέα.

* Αν η θέση του διατυπώνεται στην αρχή του κειμένου, ελέγχουμε κυρίως την περίπτωση η συλλογιστική να είναι παραγωγική. Το ίδιο ισχύει, εάν προβάλλεται και στην αρχή και στο τέλος.
* Αν η θέση διατυπώνεται στο τέλος του κειμένου, ελέγχουμε κυρίως την περίπτωση να είναι επαγωγική.

**Αξιολόγηση του επιχειρήματος**

|  |  |
| --- | --- |
| **ΕΓΚΥΡΟΤΗΤΑ (ως προς τη μορφή)**  = Οι προκείμενες οδηγούν με λογική ακολουθία και αναγκαιότητα στο συμπέρασμα . Χαρακτηρισμός : **έγκυρο** ή **άκυρο** επιχείρημα  Οι Έλληνες είναι Ευρωπαίοι  Οι Ευρωπαίοι είναι πολίτες του κόσμου  Άρα, οι Έλληνες είναι πολίτες του κόσμου  Στις χώρες της Ε.Ε. έχει καταργηθεί η θανατική ποινή.  Η Ελλάδα είναι χώρα της Ε.Ε.  Άρα, η Ελλάδα πρέπει να επαναφέρει τη θανατική ποινή. | **ΑΛΗΘΕΙΑ (ως προς το περιεχόμενο)**  = Οι προκείμενες ανταποκρίνονται στην αντικειμενική πραγματικότητα. (Προσοχή: όχι σε υποκειμενικές κρίσεις και γνώμες) Χαρακτηρισμός: **αληθές** ή **ψευδές** επιχείρημα  Μόνο αν ο ποινικός νόμος αναφέρει ρητά το αδίκημα ψ, το δικαστήριο τιμωρεί.  Ο ποινικός νόμος δεν αναφέρει ρητά το αδίκημα ψ.  Άρα το αδίκημα ψ δεν τιμωρείται  **Ψευδής** **συλλογισμός**, όταν οι προκείμενες:  1. Αποτελούν προσωπική κρίση του πομπού  2. Δεν έχουν επαρκή τεκμηρίωση  3. Βασίζονται σε απόψεις ατόμων με ελλιπείς γνώσεις επί του θέματος  4. Περιέχουν παρωχημένες θέσεις  5. Χαρακτηρίζονται από μονομέρεια |
| **ΟΡΘΟΤΗΤΑ = ΕΓΚΥΡΟΤΗΤΑ + ΑΛΗΘΕΙΑ**  (Είναι λογικά ορθό μόνο όταν είναι συγχρόνως έγκυρο και αληθές. Τότε ονομάζεται και **απόδειξη**)  **Περιπτώσεις μη ορθών συλλογισμών:**  Άκυρος + Ψευδής  Έγκυρος αλλά Ψευδής  Άκυρος αλλά Αληθής | |

**Εγκυρότητα παραγωγικού συλλογισμού**

Διατυπώνονται ασφαλή συμπεράσματα, εφόσον το ειδικό (συμπέρασμα) υπάγεται όντως στο γενικό

**Εγκυρότητα επαγωγικού συλλογισμού**

**Τέλεια επαγωγή**: Ξεκινά από μια ειδική περίπτωση και χωρίς να παραλείπει καμιά επιμέρους περίπτωση καταλήγει σε γενικό συμπέρασμα που αφορά το σύνολο.

Αν η επαγωγή είναι **ατελής**, το συμπέρασμα είναι πιθανό. Λογικό άλμα: Θεωρούμε ότι αυτό που ισχύει για ένα μέρος θα ισχύει για το σύνολο. Δεν αποτελεί απόδειξη.

|  |
| --- |
| **Μη έγκυρη επαγωγή** |
| **Με γενίκευση**: ανεπαρκή στοιχεία = βεβιασμένη γενίκευση |
| **Με αίτιο-αποτέλεσμα**: Η αιτία αναγκαία και επαρκής για το αποτέλεσμα. Σχέση λογική αιτίου-αποτελέσματος. Υπεραπλούστευση της σχέσης αιτίας-αποτελέσματος. |
| **Με αναλογία**: κυριολεκτική: ανεπαρκείς ή άσχετες με την αναλογία ομοιότητες.  μεταφορική: όταν δεν έχει ισχύ λογικού επιχειρήματος. |

**ΠΑΡΑΛΟΓΙΚΟΙ** **ΣΥΛΛΟΓΙΣΜΟΙ**

Αν και μοιάζουν ορθοι, παραβιάζουν τους κανόνες του ορθού λόγου.

**Παραλογισμοί**:

* Οι προκείμενες παρουσιάζονται ως αποδεδειγμένες ενώ βασίζονται σε υποκειμενική θεώρηση
* Οι προκείμενες είναι άσχετες με το συμπέρασμα (άγνοια ελέγχου)
* Οι προκείμενες περιέχουν λίγα δεδομένα, όχι αντιπροσωπευτικά του συνόλου
* Οι προκείμενες περιέχουν τον ίδιο όρο αλλά με διαφορετική σημασία

**Σοφιστείες (σοφίσματα)**: το σφάλμα τους οφείλεται σε πρόθεση εξαπάτησης του δέκτη από τον πομπό.

* **Να αξιολογήσετε το συλλογισμό ως προς την ορθότητά του.**

Απάντηση: Εξετάζουμε την **εγκυρότητα** και την **αλήθεια** του συλλογισμού.

ή (εναλλακτική διατύπωση)

Να εξετάσετε αν ο “x” συλλογισμός είναι έγκυρος, αληθής και ορθός.

Απάντηση: Ο μαθητής στη συγκεκριμένη περίπτωση οφείλει να έχει υπόψη του ότι:

* *έγκυρος* είναι ο συλλογισμός, εάν οι δύο προκείμενες με λογική αναγκαιότητα οδηγούν σε ένα βέβαιο συμπέρασμα.
* *αληθής* **είναι** όταν οι δύο προκείμενες και το συμπέρασμα ανταποκρίνονται στην πραγματικότητα.

και

* *ορθός* είναι, όταν είναι και έγκυρος και αληθής**. Επομένως,** για να ελέγξουμε εάν ο συλλογισμός είναι ορθός, επιβάλλεται να εξετάσουμε αν είναι έγκυρος

**και αληθής** (Π.χ. Όλα τα ζωντανά πλάσματα είναι θνητά. Το ελάφι είναι ζωντανό πλάσμα. Άρα, το ελάφι είναι θνητό: συλλογισμός έγκυρος, αληθής και, επομένως, ορθός.) [βλ. και βιβλίο Έκφρασης Έκθεσης Γ΄ Τεύχος Γενικού Λυκείου, σελ. 12- 13]

* **Να εξετάσετε με ποιο τρόπο αναπτύσσεται ο “x” επαγωγικός συλλογισμός και να ελέγξετε αν πρόκειται για τέλεια ή ατελή επαγωγή.**

ή (εναλλακτική διατύπωση)

Να εξετάσετε αν η επαγωγή είναι τέλεια ή ατελής.

Απάντηση: Αρκεί να έχουμε υπόψη μας τον τρόπο με τον οποίο αναπτύσσονται οι επαγωγικοί συλλογισμοί και τι ισχύει για την κάθε περίπτωση, προκειμένου να ελέγξουμε **αν η επαγωγή είναι τέλεια ή ατελής**. Εδώ επιβάλλεται να γνωρίζουμε ότι **τέλεια είναι η επαγωγή που οδηγεί σε βέβαιο συμπέρασμ**α, ενώ **ατελής εκείνη που οδηγεί σε αβέβαιο/πιθανολογικό**. Στη σωστή απάντηση θα οδηγηθούμε, εάν εξετάσουμε τον τρόπο με τον οποίο αναπτύσσεται η επαγωγή: με γενίκευση, αίτιο αποτέλεσμα, αναλογία, καθώς και τι ισχύει για το κάθε είδος (π.χ. προκειμένου για τη γενίκευση, αν στηρίζεται σε επαρκή στοιχεία και δεν είναι βεβιασμένη, θα είναι τέλεια, ενώ σε αντίθετη περίπτωση θα είναι ατελής.

* **Αποτελεί σόφισμα ο “x” συλλογισμός;**

Απάντηση: Πρέπει να εξετάσουμε μέσα στο κείμενο τη διάθεση – **π ρόθεση** με την οποία διατυπώνεται ο συλλογισμός. **Αν υπάρχει πρόθεση εξαπάτησης**, τότε μόνο χαρακτηρίζουμε το συλλογισμό **σόφισμα**.

* **Γιατί ο συγκεκριμένος συλλογισμός κατατάσσεται στους παραλογικούς συλλογισμούς; Σε πόσα είδη χωρίζονται και πού στηρίζεται ο συγκεκριμένος διαχωρισμός;**

Απάντηση: Για να απαντήσουμε στην ερώτηση, οφείλουμε να γνωρίζουμε ότι οι παραλογικοί συλλογισμοί **προσπαθούν να παραπλανήσουν τον δέκτη**, αφού, ενώ έχουν πολλές ομοιότητες με τους έγκυρους συλλογισμούς, στην πραγματικότητα δεν έχουν αποδεικτική ισχύ. Οι παραλογικοί συλλογισμοί χωρίζονται στους παραλογισμούς (λόγω αγνοίας) και στα σοφίσματα (εσκεμμένη προσπάθεια εξαπάτησης).

**ΕΠΙΚΛΗΣΗ ΣΤΟ ΣΥΝΑΙΣΘΗΜΑ**

**Μέσα πειθούς**

* Περιγραφή
* Αφήγηση
* Χιούμορ
* Ειρωνεία
* Συναισθηματικά φορτισμένο λεξιλόγιο
* Ρητορικές ερωτήσεις
* Σχήματα λόγου (μεταφορά κλπ.)
* Β΄ ενικό ή β΄ πληθ. πρόσωπο
* Χρήση εισαγωγικών (αμφισβήτηση/ειρωνεία)
* Χρήση εγκλίσεων επιθυμίας

**Εγκλίσεις**

Στα νέα ελληνικά κύρια έγκλιση κρίσεως είναι η οριστική. Εγκλίσεις επιθυμίας , των οποίων η χρήση φορτίζει συναισθηματικά το κείμενο και δημιουργεί αμεσότητα και οικειότητα, είναι:

α)η προστακτική

β)η βουλητική υποτακτική(να-να μην)

γ)η προτρεπτική υποτακτική(ας -ας μην)

δ)η ευχετική υποτακτική( ας-μακάρι να )

ε)η ευχετική οριστική για απραγματοποίητη ευχή ( **ας –μακάρι να** με οριστική παρατατικού)

**Επίθετα**

Τα επίθετα χωρίζονται γενικά σε δύο κατηγορίες:

α)τα **περιγραφικά επίθετα**: αυτά δίνουν μια αντικειμενική ιδιότητα στο ουσιαστικό χωρίς αυτή (όταν χρησιμοποιούνται κυριολεκτικά) να συνδέεται με κάποια θετική ή αρνητική αξία

β)τα **αξιολογικά επίθετα**: αυτά πέραν της ιδιότητας δίνουν και μία θετική ή αρνητική αξία στο ουσιαστικό πχ αισχρός, ευγενικός κτλ. Και τα περιγραφικά επίθετα μπορεί να γίνουν αξιολογικά όταν χρησιμοποιηθούν μεταφορικά πχ μαύρες μέρες, πέτρινα χρόνια κτλ. Αυτά τα επίθετα λειτουργούν σχολιαστικά, δείχνουν τη συναισθηματική στάση του συγγραφέα επί του θέματος φια το οποίο μιλάει κι έτσι φορτίζουν συναισθηματικά το κείμενο.

Ο ομιλητής αναφερόμενος στο συναίσθημα του δέκτη λαμβάνει υπόψη του: α) τη διάθεση του ακροατηρίου, β) ποιους επιχειρεί να επηρεάσει με το συναίσθημα και γ) τα αίτια που το προκαλούν. Επιδιώκει να διεγείρει στην ψυχή του δέκτη ορισμένα συναισθήματα, όπως **χαρά**, **λύπη, συμπάθεια**, **μίσος**, **ενθουσιασμό**, **φόβο, προσδοκία**, **ανησυχία**, **αισιοδοξία**, **ενοχή**, **ντροπή κ**.**λπ**. που θα τον **παροτρύνουν** σε μια ενέργεια ή θα τον **αποθαρρύνουν** από μια άλλη.

**Κύρια μέσα** για την επίκληση στο

**συναίσθημα**

**περιγραφή**

**αφήγηση**

**χιούμορ**

**ειρωνεία**

**ποιητική γλώσσα**

**ρητορικές ερωτήσεις**

Επίσης, πάντα με αναφορές στο κείμενο, ανιχνεύουμε:

* + συγκινησιακά φορτισμένες λέξεις
  + οικείο ύφος
  + β΄ πρόσωπο (ενικό ή πληθυντικό)

**ΕΠΙΚΛΗΣΗ ΣΤΟ ΗΘΟΣ**

**Επίκληση στο ήθος του πομπού** (ομιλητή): Ο ομιλητής-πομπός **αυτοπροβάλλεται θετικά**, παρουσιάζει, δηλαδή, τον εαυτό του ως **συνεπή**, **καλοπροαίρετο**, **σοβαρό και υπεύθυνο**, ώστε να ενισχύσει την αξιοπιστία των απόψεων του.

**Μέσα** για την επίκληση στο

**ήθος του**

**πομπού**

* + - **αυτοπροβολή (θετικοί χαρακτηρισμοί με συχνή χρήση του α΄ ενικού προσώπου)**
    - **αναφορά σε ενέργειες ή συμπεριφορές του στην ιδιωτική ή δημόσια ζωή που προβάλλουν το ήθος του**
    - **προβολή της προσωπικότητάς** του και των
    - αρχών **ή της** ιδεολογίας του αξιόπιστος λόγος

**Περιπτώσεις κ ατάχρησης της επίθεσης στο ήθος του αντιπάλου**

**Αθέμιτη επίθεση στην προσωπική ζωή, λασπολογία, συκοφαντία, δυσφήμηση** (όλα αυτά αποκαλύπτουν την κακοπροαίρετη διάθεση του πομπού-ομιλητή και την αδυναμία του να στηρίξει τις απόψεις του με λογικό τρόπο, δηλαδή με επιχειρήματα και τεκμήρια).

* Επίκληση στην αυθεντία: Ο πομπός, προκειμένου να πείσει για την ορθότητα των απόψεών του, επικαλείται την παρόμοια θέση μια αυθεντίας. Για το λόγο αυτό παραθέτει σχετικά αποσπάσματα, δείχνοντας έτσι και τη βιβλιογραφική του ενημέρωση.

Μέσα για την επίκληση στην

αυθεντία

απόψεις ανθρώπων των γραμμάτων και του πολιτισμού

ρήσεις αρχαίων σοφών γνωμικά, αποφθέγματα

**Θεμιτή χρήση της επίκλησης στην αυθεντία**

α. όταν δεν χρησιμοποιούμε κατά κόρον την αυθεντία **λόγω ελλείψεως επιχειρημάτων**

β. όταν η αυθεντία λειτουργεί **ενισχυτικά σε όσα υποστηρίζουμε γ.** όταν η αυθεντία **ταιριάζει με όσα ισχυριζόμαστε**

δ. όταν αφορά **άτομο αναγνωρισμένο**

**Αθέμιτη χρήση της επίκλησης στην αυθεντία**

α. όταν κάνουμε **κατάχρηση της επίκλησης στην αυθεντία**

β. όταν η αυθεντία **δεν ενισχύει τα λεγόμενά μας**

**γ.** όταν η αυθεντία **δε συνάδει με όσα ισχυριζόμαστε**

δ. όταν αφορά **άτομο μη αναγνωρισμένο**

* Να σχολιάσετε αν η επίκληση στο ήθος του δέκτη είναι θεμιτή.

Απάντηση: Εξετάζουμε εάν ο πομπός - συγγραφέας διαθέτει ουσιαστική και πειστική επιχειρηματολογία, παρουσιάζει ακλόνητα στοιχεία που αποδεικνύουν το ήθος και την εντιμότητα του δέκτη χωρίς καμία προσπάθεια επηρεασμού και χωρίς να αποβλέπει σε προσωπικό όφελος, όποτε σε αυτή την περίπτωση η επίκληση στο ήθος του δέκτη **είναι θεμιτή**. **Διαφορετικά, εάν** ο πομπός - συγγραφέας καταφεύγει στη συγκεκριμένη τακτική**, επειδή δεν διαθέτει επιχειρήματα, επειδή προσπαθεί να δεσμεύσει το κοινό, να το παρασύρει ή να το επηρεάσει ευνοϊκά, τότε** η επίκληση στο ήθος του δέκτη **είναι αθέμιτη.**

* Να εντοπίσετε τη χρήση της αυθεντίας και να σχολιάσετε τη χρήση της.

Απάντηση: Αφού εντοπίσουμε την αυθεντία –πρόκειται για μια άποψη που υποστηρίζει μια αναγνωρισμένη απ' όλους προσωπικότητα- στη συνέχεια ερευνούμε: α) αν η επίκληση στην αυθεντία ενισχύει όσα ισχυρίζεται ο συγγραφέας, β) αν έχει σχέση με όσα υποστηρίζει ο συγγραφέας, γ) μήπως λόγω ελλείψεως επιχειρημάτων ο συγγραφέας κάνει κατάχρηση της αυθεντίας (χρήση πολλών αποφθεγμάτων, ρήσεων, κλπ.), δ) αν η αυθεντία αφορά καταξιωμένο και γενικά αποδεκτό άτομο. Εφόσον ισχύουν τα παραπάνω ισχυριζόμαστε ότι η αυθεντία είναι

θεμιτή, ενώ σε διαφορετική περίπτωση είναι αθέμιτη.

* Να κρίνετε κατά πόσο είναι αξιόπιστη η επίκληση στο ήθος του πομπού.

Απάντηση: Η επίκληση στο ήθος του πομπού είναι αξιόπιστη, όταν ο πομπός σ' όλη του τη ζωή ακολουθεί συγκεκριμένη στάση και συμπεριφορά. Αν πρόκειται, δηλαδή, για μια ολοκληρωμένη προσωπικότητα που εμπνέει εμπιστοσύνη και καλλιεργεί το αναγκαίο κλίμα ειλικρίνειας και ανθρωπιάς. Άρα, εξετάζουμε αν ο πομπός διαθέτει τις ικανότητες, τις γνώσεις και την ανάλογη κατάρτιση που τον κάνουν να ξεχωρίζει.

* **Να σχολιάσετε αν η επίθεση εναντίον του αντιπάλου είναι θεμιτή.**

Απάντηση: Η επίθεση εναντίον του αντιπάλου είναι θεμιτή, όταν δεν καταφεύγει ο πομπός/ συγγραφέας/ ομιλητής σ' αυτήν λόγω ελλείψεως επιχειρημάτων, όταν δεν προσπαθεί να προϊδεάσει αρνητικά το κοινό εναντίον του αντιπάλου του, όταν έχει ακράδαντα στοιχεία εναντίον του, όταν δεν αναφέρεται στην προσωπική του ζωή του αντιπάλου.


* Ποια μέσα χρησιμοποιεί η επίκληση στη λογική; Να τα βρείτε στην «χ» παράγραφο.

Απάντηση: Τα μέσα που χρησιμοποιεί η επίκληση στη λογική είναι:

**α)** τα **επιχειρήματα** και **β)** τα **τεκμήρια**.

ΜΟΡΦΕΣ ΠΕΙΘΟΥΣ

H ΠΕΙΘΩ ΣΤΗ ΔΙΑΦΗΜΙΣΗ



* **Σε ποια μορφή θα κατατάσσατε τις παρακάτω διαφημίσεις;**

Απάντηση: Για να κατατάξουμε τις διαφημίσεις αναλόγως της μορφής τους πρέπει να ξέρουμε ποιες είναι αυτές (**μήνυμα άμεσο, αφηγηματικό, μονολόγου ή διαλόγου, που επεξηγεί την εικόνα, πρωτότυπο και που παραθέτει επιχειρήματα**).

* Ποιες τεχνικές ή ποια μέσα χρησιμοποιούνται στις ακόλουθες διαφημίσεις;

Απάντηση: Για να εντοπίσει ο μαθητής τις τεχνικές ή τα μέσα των διαφημίσεων που δίνονται θα πρέπει να γνωρίζει εκ των προτέρων αυτές τις τεχνικές ή τα μέσα: επίκληση στο συναίσθημα, στην αυθεντία, στη λογική, η αναλυτική περιγραφή των ιδιοτήτων του προϊόντος, συνειρμός ιδεών και ο λανθάνων αξιολογικός χαρακτηρισμός. Επομένως, θα πρέπει να αναζητήσει κάποια από τις παραπάνω τεχνικές.

* **Να εξετάσετε τη χρήση του λεξιλογίου στη διαφήμιση που ακολουθεί.**

Απάντηση:

* Προσέχουμε αν υπάρχει επικεφαλίδα, εξετάζουμε αν ο λόγος είναι ελλειπτικός και αν δεν είναι, τότε εξετάζουμε την έγκλιση, τη φωνή, το πρόσωπο του ρήματος. Αν υπάρχει κείμενο, εξετάζουμε αν κυριαρχούν τα επίθετα, τα υποκοριστικά, αν το λεξιλόγιο είναι καθημερινό, αν έχουμε χρήση αγγλικών λέξεων, νεολογισμούς, λανθασμένη σύνταξη, σύνθημα (slogan), πολυσημία λέξεων, μεταφορική χρήση της γλώσσας, αντωνυμίες, ρητορικές ερωτήσεις, φωνολογικές επαναλήψεις.
* Πρέπει επίσης να έχουμε υπόψη μας και τα χαρακτηριστικά τη γλώσσα της διαφήμισης: λεκτικός πληθωρισμός με αποτέλεσμα την ακυριολεξία και την ασάφεια, την κατάχρηση του επιθέτου και του επιρρήματος στον υπερθετικό κυρίως βαθμό, τις εκφράσεις εντυπωσιασμού και το συνθηματολογικό τόνο.

ΜΟΡΦΕΣ ΠΕΙΘΟΥΣ

Η ΠΕΙΘΩ ΣΤΟΝ ΠΟΛΙΤΙΚΟ ΛΟΓΟ

Diagram

Description automatically generated

* **Να εντοπίσετε στο πολιτικό κείμενο που ακολουθεί τα χαρακτηριστικά του πολιτικού λόγου.**

Απάντηση: Εξετάζουμε

* τους τρόπους πειθούς που μετέρχεται ο συγγραφέας: σε ένα πολιτικό κείμενο ο πολιτικός μπορεί να αξιοποιεί την επίκληση στη λογική (αν θεμελιώνει λογικά τα επιχειρήματά του), την επίκληση στο συναίσθημα, την επίκληση στο ήθος του πομπού, την επίθεση στο ήθος του αντιπάλου αλλά και κάθε τρόπο πειθούς,
* εάν ο συγγραφέας χρησιμοποιεί πλεονασμούς,
* εάν κάνει κατάχρηση συνωνύμων,
* εάν χρησιμοποιεί διατύπωση βεβαιωτική, δεοντολογική και θαυμαστική,
* εάν έχει έντονη συναισθηματική φόρτιση,
* εάν υπάρχει μεγαλοστομία,
* εάν χρησιμοποιείται α΄ ενικό πρόσωπο,
* εάν υπάρχουν μελλοντικές εκφράσεις,
* εάν χρησιμοποιούνται διφορούμενες εκφράσεις,
* εάν υπάρχουν ρητορικές ερωτήσεις,
* εάν υπάρχουν μεταφορές.
* αν το ύφος είναι σοβαρό, επίσημο,
* αν το κείμενο έχει πλούσιο λεξιλόγιο και υψηλές ιδέες.
* **Να εντοπίσετε στο ακόλουθο πολιτικό κείμενο τα χαρακτηριστικά της προπαγάνδας.**

Απάντηση: Ο μαθητής οφείλει να γνωρίζει τα χαρακτηριστικά της προπαγάνδας:

* παραπληροφόρηση- παραπλάνηση του δέκτη,
* λαϊκιστική ρητορεία και πολιτική,
* εξωραϊσμός της πραγματικότητας**,**
* κινδυνολογία και εκφοβισμός για την υιοθέτηση των προβαλλόμενων θέσεων,
* υποσχεσιολογία**,**
* επιλεκτική προβολή ορισμένων πτυχών ενός γεγονότος και συνειδητή αποσιώπηση άλλων,
* μεγέθυνση της σημασίας μιας κατάστασης **ή** υποβάθμιση **άλλης,**
* εκμετάλλευση του θρησκευτικού, πατριωτικού συναισθήματος,
* χρήση εννοιών με φορτισμένο (ιδεολογικά, εθνικά, ηθικά, πολιτικά) περιεχόμενο, όπως πατρίδα, λαός, έθνος, πρόοδος, συντήρηση, αριστερά, δεξιά, προδότης κλπ., που εμποδίζουν το λογικό έλεγχο και παγιδεύουν το δέκτη και, τέλος,
* χρήση γλώσσας που τη χαρακτηρίζει συνθηματικός τόνος, συγκινησιακός λόγος, περίπλοκη σύνταξη, χρήση πολλών συνωνύμων, εξεζητημένες εκφράσεις, επαναλήψεις και διατύπωση βεβαιωτική, δεοντολογική και θαυμαστική.

Ο μαθητής αναζητά, λοιπόν, στο πολιτικό κείμενο ποια από τα παραπάνω χαρακτηριστικά υφίστανται.

ΜΟΡΦΕΣ ΠΕΙΘΟΥΣ

Η ΠΕΙΘΩ ΣΤΟΝ ΕΠΙΣΤΗΜΟΝΙΚΟ ΛΟΓΟ

Diagram

Description automatically generated

Table

Description automatically generated

* **Να εντοπίσετε τα χαρακτηριστικά του επιστημονικού λόγου στο επιστημονικό κείμενο που ακολουθεί.**

Απάντηση: Ένα επιστημονικό κείμενο:

* ως προς τους τρόπους πειθούς κάνει επίκληση στη λογική και στην αυθεντία.
* **ο** λόγος **(γλώσσα) του** είναι περιγραφικός**,** ερμηνευτικός, αποδεικτικός, απρόσωπος (**χρήση** γ΄ ενικού προσώπου)**, η** χρήση της γλώσσας **είναι** κυριολεκτική (αναφορική)**,** το ύφος είναι αυστηρό, τυπικό, **υπάρχει** σαφήνεια και ακρίβεια όρων**.**
* χαρακτηρίζεται από ακρίβεια και σαφήνεια, έχει αυστηρή και λογική οργάνωση/ σαφή δομή, χρησιμοποιεί επιστημονικό λεξιλόγιο, τηρεί κριτική στάση απέναντι στη βιβλιογραφία, έχει ευδιάκριτα τεκμήρια, συνοχή και συνεκτικότητα, προσεκτική τεκμηρίωση μιας άποψης.

Ο μαθητής οφείλει να εξετάσει τι από τα παραπάνω ισχύει.

* **Να επισημάνετε τις λέξεις του κειμένου που ανήκουν στο ειδικό λεξιλόγιο της επιστήμης**

Απάντηση: Από το ειδικό λεξιλόγιο του κειμένου επιλέγουμε τους πιο **εξειδικευμένους** όρους, **τους πιο «ξένους» προς το μέσο αναγνώστη**, ώστε να μη θεωρηθεί κάποια από τις επιλογές μας άστοχη.

* **Σημειώστε λέξεις και φράσεις του κειμένου που χρησιμοποιούνται από το συγγραφέα συνυποδηλωτικά.**

Απάντηση: Πρόκειται για λέξεις με **μεταφορική/ ποιητική σημασία** – **χρήση**.

* **Να επισημάνετε λέξεις και φράσεις με τις οποίες ο συγγραφέας διατυπώνει τις επιφυλάξεις του για κάποιο θέμα ή τις θέσεις του.**

Απάντηση: Αναζητούμε λέξεις – φράσεις που εκφράζουν πιθανότητα ή σχετικότητα (**πιθανόν**, **ίσως**, **προσπάθεια προσέγγισης**…).

* **Να ανιχνεύσετε τη λογική οργάνωση του κειμένου.**

Απάντηση: Ο μαθητής καλείται επιγραμματικά να διαμορφώσει το **λογικό διάγραμμα του κειμένου**, τα λογικά βήματα της σκέψης του συγγραφέα: **πώς αρχίζει, με ποια λογική συνεχίζει, πώς καταλήγει** ως απόρροια των προηγουμένων. Δεν χρειάζεται η παράθεση των επιχειρημάτων που χρησιμοποιεί ο συγγραφέας, αλλά απλά **η λογική διαδικασία** που ακολουθήθηκε κατά τη συγγραφή του κειμένου. Σε αρκετές περιπτώσεις η λογική οργάνωση του κειμένου ακολουθεί τυποποιημένες μορφές, όπως για παράδειγμα: λόγος – αντίλογος (ο συγγραφέας παρουσιάζει το σκεπτικό κάποιων και στη συνέχεια το ανασκευάζει), παρουσίαση στην εισαγωγή των παραμέτρων του θέματος που πρόκειται να αναλύσει και στη συνέχεια ανάλυση κάθε παραμέτρου, κλπ.

ΘΕΩΡΙΑ ΓΙΑ ΤΟ ΔΟΚΙΜΙΟ

ΚΑΙ ΑΛΛΑ ΚΕΙΜΕΝΙΚΑ ΕΙΔΗ



**ΔΟΚΙΜΙΟ**

|  |  |
| --- | --- |
| **ΑΠΟΔΕΙΚΤΙΚΟ ΔΟΚΙΜΙΟ** | **ΣΤΟΧΑΣΤΙΚΟ ΔΟΚΙΜΙΟ** |
| * Αντικειμενική προσέγγιση * Πληροφόρηση * Κυριολεκτική χρήση της γλώσσας * Λογική-αυστηρή δομή * Ύφος επίσημο, επιστημονικό * Πειθώ | * Υποκειμενική προσέγγιση * Ελεύθερη προσέγγιση ιδεών * Μεταφορική χρήση της γλώσσας * Ελεύθερη-συνειρμική δομή * Ύφος οικείο, προσωπικό * Τέρψη |

**ΣΤΟΧΟΙ**:

Ενημερώνει, πληροφορεί, εμβαθύνει σε συγκεκριμένα ζητήματα, οξύνει τον προβληματισμό, καλλιεργεί την ευαισθησία. ΠΡΟΣΟΧΗ! Δεν πραγματεύεται ενδελεχώς όλες τις πτυχές του θέματος, δε δογματίζει, δεν καταλήγει σε οριστικά συμπεράσματα.

**ΕΞΩΤΕΡΙΚΑ ΧΑΡΑΚΤΗΡΙΣΤΙΚΑ**:

μικρή ως μέση έκταση, εύληπτη γλώσσα, λογιότερη γραμματική, λογική και συγκινησιακή χρήση της γλώσσας, λεξιλόγιο ειδικό, επιστημονικό, αφηρημένες έννοιες, σύνθετη δομή προτάσεων, υποτακτική σύνταξη, συνεκτικές λέξεις φράσεις (ομαλή μετάβαση, συνοχή)

**ΕΣΩΤΕΡΙΚΑ ΧΑΡΑΚΤΗΡΙΣΤΙΚΑ:**

* Ύφος οικείο/αυστηρό/επιστημονικό/καυστικό/επίσημο/άμεσο. Ο δοκιμιογράφος γράφει προσωπικές του απόψεις για το θέμα στηριγμένες στη γνώση, στην εμπειρία ή στα βιώματά του.
* Χρησιμοποιείται η επίκληση στη λογική, αλλά και η επίκληση στο συναίσθημα (αφήγηση, περιγραφή, μεταφορική χρήση γλώσσας)

**ΔΙΑΓΡΑΜΜΑ**

|  |  |
| --- | --- |
| ΠΡΟΛΟΓΟΣ | Εισάγω το θέμα-πρόβλημα |
| ΑΝΑΛΥΣΗ-ΑΝΑΠΤΥΞΗ | Διασαφηνίζω το πρόβλημα  Αναφέρομαι στα αίτια  Γράφω συνέπειες/ επιπτώσεις/ αποτελέσματα  Προτείνω λύσεις/μέτρα  Παρουσιάζω τις αντίθετες απόψεις και τις αναιρώ |
| ΕΠΙΛΟΓΟΣ | Συμπέρασμα  Σύντομη επανέκθεση της θέσης μου |

|  |  |  |
| --- | --- | --- |
|  | **Αποδεικτικό (πειθούς)** | **Στοχαστικό (στοχασμού)** |
| **Στόχος** | Έχει ως στόχο την πειθώ  (καταλήγει σε μία θέση/συμπέρασμα)  *Θέση* | ελεύθερη εξομολόγηση  (Δεν ενδιαφέρεται να πείσει κάποιον)  *θέμα* |
| **Σκοπιά** | Αντικειμενική σκοπιά (κυριαρχία γ’προσώπου)  *Γ πρόσωπο* | Υποκειμενική σκοπιά (κυριαρχία α’ενικού)  *Α ενικό πρόσωπο* |
| **Οργάνωση** | Λογική οργάνωση (πρόλογος, κύριο θέμα, επίλογος)  Συνοχή + Συνεκτικότητα.  *Πρόλογος-κυρίως μέρος –επίλογος αν υπάρχουν και δύο σημεία με συνοχή –συνεκτικότητα.* | Συνειρμική οργάνωση. Μεταβαίνει από το ένα θέμα στο άλλο χωρίς αυστηρές λογικές συνδέσεις.  *Δύο σημεία όπου γίνεται συνειρμική, χωρίς αυστηρό λογικό ειρμό μετάβαση σε άλλο θέμα* |
| **Τρόποι**  **πειθούς** | Επίκληση στη λογική/επίκληση στο συναίσθημα.  *Από ένα μέσο για κάθε επίκληση. Στη λογική οπωσδήποτε επιχείρημα.* | Δεν είναι κύριος σκοπός του συγγραφέα η πειθώ. Αν ο αναγνώστης ταυτισθεί με τις απόψεις του συγγραφέα ,αυτό θα συμβεί λόγω της έντονα συναισθηματικής χρήσης της γλώσσας.  *Δύο μέσα επίκλησης στο συναίσθημα* |
| **Γλώσσα/**  **ύφος** | Αναφορική και ποιητική λειτουργία γλώσσας .  *Δύο σημεία από το καθένα* | Σχεδόν πλήρως ποιητική λειτουργία γλώσσας.  *3-4 σημεία.* |

**ΕΙΣΗΓΗΣΗ / ΟΜΙΛΙΑ / ΔΙΑΛΕΞΗ / ΑΝΑΚΟΙΝΩΣΗ**

**ΣΤΟΧΟΙ**:

Ανάλογα με το είδος: α) πληροφορεί / ενημερώνει / ευαισθητοποιεί β) σκοπεύει στην επίλυση προβλημάτων γ) ανακοινώνει αποφάσεις, εξελίξεις

**ΕΞΩΤΕΡΙΚΑ ΧΑΡΑΚΤΗΡΙΣΤΙΚΑ**:

η έκταση εξαρτάται από την περίσταση και τους στόχους συγκινησιακή αλλά και λογική χρήση της γλώσσας, προφορικότητα, ζωντάνια, αμεσότητα (ρητορικές ερωτήσεις, θαυμαστική διατύπωση, χιούμορ, σχήματα λόγου κ.ά.)

**ΕΣΩΤΕΡΙΚΑ ΧΑΡΑΚΤΗΡΙΣΤΙΚΑ**:

* Η επίκληση στο συναίσθημα ενδείκνυται λόγω της προφορικής εκφώνησης
* Η επίκληση στη λογική είναι απαραίτητη για την απόδειξη των θέσεων

**ΔΙΑΓΡΑΜΜΑ**

|  |  |
| --- | --- |
| ΠΡΟΣΦΩΝΗΣΗ | Αγαπητοί/ες συμμαθητές/τριες,  Κυρίες και κύριοι, κτλ. |
| ΠΡΟΛΟΓΟΣ | Σύντομη και σαφής διατύπωση της άποψης θέσης του ομιλητή |
| ΚΥΡΙΩΣ ΑΝΑΛΥΣΗ | Παράθεση επιχειρημάτων - τεκμηρίων  Παρουσίαση - αναίρεση αντίθετης άποψης  Οφέλη από την αποδοχή της άποψης του ομιλητή |
| ΕΠΙΛΟΓΟΣ | Διατύπωση ευχής, προτροπής, πρόβλεψης |
| ΚΑΤΑΛΗΚΤΗΡΙΑ ΕΥΧΑΡΙΣΤΙΑ | Έκφραση ευχαριστιών προς το κοινό |

**ΕΠΙΣΤΟΛΗ**

**ΕΙΔΗ**:

**1) Επίσημη:**απευθύνεται σε επίσημο πρόσωπο, όχι οικείο

2) **Φιλική**: απευθύνεται σε οικείο, φιλικό πρόσωπο

3) **Ανοικτή**: απευθύνεται σε αναγνώστες (περιοδικού, εφημερίδας κ.ά)

**ΣΤΟΧΟΙ**:

Ενημερώνει, πληροφορεί, εκθέτει ένα πρόβλημα, εκφράζει αγωνίες, προβληματισμούς, εκφράζει προσωπικές απόψεις ή συναισθήματα

**ΕΞΩΤΕΡΙΚΑ ΧΑΡΑΚΤΗΡΙΣΤΙΚΑ**:

Αν είναι επίσημη: επίσημη γλώσσα (λόγος υποτακτικός, αφηρημένες έννοιες), προσεγμένο ή και επιστημονικό λεξιλόγιο, καλλιέπεια, λογική κυρίως χρήση της γλώσσας

**ΕΣΩΤΕΡΙΚΑ ΧΑΡΑΚΤΗΡΙΣΤΙΚΑ**:

* Ύφος επίσημο, σοβαρό, καταγγελτικό, καυστικό, παρακλητικό (αν είναι επίσημη)

**ΔΙΑΓΡΑΜΜΑ**

|  |  |
| --- | --- |
| ΔΗΛΩΣΗ ΤΟΠΟΥ - ΧΡΟΝΟΥ | ΕΠΑΝΩ ΔΕΞΙΑ : τόπος, ημερομηνία |
| ΠΡΟΣΦΩΝΗΣΗ ΑΠΟΔΕΚΤΗ | ΕΠΑΝΩ ΑΡΙΣΤΕΡΑ: Αξιότιμε κύριε  Αγαπητοί αναγνώστες κ.λπ. |
| ΠΡΟΛΟΓΟΣ | Γράφουμε με συντομία την αφορμή της επιστολής μας |
| ΚΥΡΙΩΣ ΑΝΑΠΤΥΞΗ | Εκθέτουμε επιχειρηματολογώντας τις απόψεις μας. |
| ΕΠΙΛΟΓΟΣ | Διατυπώνουμε με σαφήνεια τη βασική πρόταση-αίτημα που αποτελεί το συμπέρασμα. |
| ΕΠΙΦΩΝΗΣΗ | Ευχαριστούμε τον αποδέκτη  Με βαθύτατη εκτίμηση/ Με σεβασμό,  Πάντα στη διάθεσή σας. |

**ΑΡΘΡΟ**

**ΟΡΙΣΜΟΣ**:

Γραπτό κείμενο που δημοσιεύεται στον τύπο και αφορμάται συνήθως από ένα γεγνονός της επικαιρότητας. Είναι είδος δημοσιογραφικό, ειδησεογραφικό και επικαιρικό.

**ΣΤΟΧΟΙ**:

Πληροφορεί, ενημερώνει, διαφωτίζει την κοινή γνώμη, αποκαλύπτει την αλήθεια, καταγγέλλει ατοπήματα, ευαισθητοποιεί, εκφράζει προσωπικές απόψεις

**ΕΞΩΤΕΡΙΚΑ ΧΑΡΑΚΤΗΡΙΣΤΙΚΑ**:

Συνήθως είναι σύντομο, έχει πάντοτε τίτλο, ο οποίος στοχεύει στην προσέλκυση της προσοχής, αναφορική χρήση της γλώσσας, ζωντάνια, αμεσότητα, πληροφορητικότητα, σαφήνεια

**ΕΣΩΤΕΡΙΚΑ ΧΑΡΑΚΤΗΡΙΣΤΙΚΑ**:

* Ύφος αναλόγως του θέματος: προσωπικό, οικείο, άμεσο ή σοβαρό, επιστημονικό, καταγγελτικό κ.λπ. Θέμα οποιοδήποτε απασχολεί την επικαιρότητα

**ΔΙΑΓΡΑΜΜΑ**

|  |  |
| --- | --- |
| ΠΡΟΛΟΓΟΣ | Εισάγω το θέμα-πρόβλημα |
| ΑΝΑΛΥΣΗ-ΑΝΑΠΤΥΞΗ | Διασαφηνίζω το πρόβλημα  Αναφέρομαι στα αίτια  Γράφω συνέπειες/ επιπτώσεις/ αποτελέσματα  Προτείνω λύσεις/μέτρα  Παρουσιάζω τις αντίθετες απόψεις και τις αναιρώ |
| ΕΠΙΛΟΓΟΣ | Συμπέρασμα  Σύντομη επανέκθεση της θέσης μου |

**ΕΠΙΦΥΛΛΙΔΑ**

**ΟΡΙΣΜΟΣ**:

Γραπτό κείμενο που δημοσιεύεται στον τύπο και αλλά δεν αφορμάται απαραίτητα από επίκαιρα γεγονότα. Είναι είδος δημοσιογραφικό αλλά όχι ειδησεογραφικό

**ΣΤΟΧΟΙ**:

ευαισθητοποιεί αλλά δε στοχεύει τόσο στην είδηση και την πληροφόρηση.

**ΕΞΩΤΕΡΙΚΑ ΧΑΡΑΚΤΗΡΙΣΤΙΚΑ**:

έκταση μικρότερη από το άρθρο. Υπάρχει τίτλος

**ΕΣΩΤΕΡΙΚΑ ΧΑΡΑΚΤΗΡΙΣΤΙΚΑ**:

ισχύει ό,τι και για το άρθρο

* Ύφος αναλόγως του θέματος: προσωπικό, οικείο, άμεσο ή σοβαρό, επιστημονικό, καταγγελτικό κ.λπ. Θέμα οποιοδήποτε απασχολεί την επικαιρότητα

**ΔΙΑΓΡΑΜΜΑ (όπως και για το άρθρο)**

**ΕΠΙΦΥΛΛΙΔΑ**

**α)** Αποτελεί **δημοσιογραφικό κείμενο**.

**β)** Δημοσιεύεται συνήθως **στο κάτω μέρος της σελίδας και χωρίζεται με μια οριζόντια γραμμή**.

γ) Αφορμάται από ένα επικαιρικό θέμα**, αλλά** δεν μένει στην επικαιρότητα, αφού διατυπώνει απόψεις διαχρονικού χαρακτήρα**.**

**δ) Γράφεται από πρόσωπο ειδικό πάνω στο θέμα** που διαπραγματεύεται.

**ε)** Έχει **ποικίλη θεματογραφία**.

στ) Η γλώσσα είναι αναφορική/κυριολεκτική.

ζ) Το ύφος είναι σοβαρό και επίσημο

**η) Σκοπός: να προβληματίσει θ) Φέρει τίτλο**.

**ΚΡΙΤΙΚΗ**

**ΟΡΙΣΜΟΣ**:

Είδος γραπτού λόγου που συνήθωε εκδίδεται στον τύπο. Ο κριτικός είναι συνήθως ειδήμων σε συγκεκριμένο θέμα

**ΣΤΟΧΟΙ**:

ενημέρωση κοινού, αποτίμηση του δημιουργήματος, βελτίωση κριτικής ικανότητας αποδέκτη

**ΕΣΩΤΕΡΙΚΑ ΧΑΡΑΚΤΗΡΙΣΤΙΚΑ**:

* Ύφος και η γλώσσα εξαρτώνται από την εξειδίκευση του κοινού

**ΔΙΑΓΡΑΜΜΑ**

|  |  |
| --- | --- |
| ΠΛΗΡΟΦΟΡΙΑΚΟ ΜΕΡΟΣ | Απαραίτητες πληροφορίες για το αντικείμενο της κριτικής |
| ΣΧΟΛΙΑ | Θετικές αξιολογικές κρίσεις  Αρνητικές αξιολογικές κρίσεις  Γνώμες άλλων προσώπων |
| ΠΡΟΒΛΗΜΑΤΙΣΜΟΣ - ΠΡΟΤΑΣΕΙΣ | Παρότρυνση/ αποθάρρυνση κοινού  Προτάσεις για βελτίωση |

**ΔΙΑΚΗΡΥΞΗ**

**ΟΡΙΣΜΟΣ**:

Γραπτό κείμενο που αποτελεί την επίσημη δημόσια εξαγγελία θέσεων, αποφάσεων, αρχών κάποιου κινήματος ή προσώπου

**ΣΤΟΧΟΙ**:

Γνωστοποιεί θέσεις/αρχές/απόψεις στο κοινό

**ΕΣΩΤΕΡΙΚΑ ΧΑΡΑΚΤΗΡΙΣΤΙΚΑ**:

* Ύφος σοβαρό, εξαγγελτικό επίσημο

**ΔΙΑΓΡΑΜΜΑ**

|  |  |
| --- | --- |
| ΤΙΤΛΟΣ | Τιτλοφορούμε το κείμενο, ώστε να προκαλέσουμε το ενδιαφέρον του κοινού |
| ΕΙΣΑΓΩΓΗ | Δηλώνουμε τον φορέα, ομάδα, κίνημα, οργάνωση από τον οποίο εκπονείται η διακήρυξη |
| ΑΦΟΡΜΗ | Αναφέρουμε με ακρίβεια την αφορμή που οδήγησε στην διακήρυξη |
| ΚΥΡΙΩΣ ΔΙΑΚΗΡΥΞΗ | Γράφουμε με τρόπο ευσύνοπτο τις θέσεις/ αποφάσεις/ αρχές κ.λπ. |

**ΚΑΤΑΓΓΕΛΙΑ**

**ΟΡΙΣΜΟΣ**:

Γραπτό κείμενο του οποίου ο συντάκτης ενυπόγραφα και προς συγκεκριμένο αποδέκτη εκφράζει την αντίθεσή του, ενοχοποιώντας πρόσωπα για συγκεκριμένες συμπεριφορες. .

**ΣΤΟΧΟΙ**:

κοινοποίηση της αντίδρασης, κινητοποίηση της κοινής γνώμης, αποφυγή ανάλογων συμπεριφορών

**ΕΞΩΤΕΡΙΚΑ ΧΑΡΑΚΤΗΡΙΣΤΙΚΑ**:

αναφορική χρήση γλώσσας, πληροφορητικότητα, σαφήνεια, ακρίβεια, χρήση α΄ ενικού ή α΄ πληθυντικού

**ΕΣΩΤΕΡΙΚΑ ΧΑΡΑΚΤΗΡΙΣΤΙΚΑ**:

* Ύφος σοβαρό καταγγελτικό

**ΔΙΑΓΡΑΜΜΑ**

|  |  |
| --- | --- |
| ΠΡΟΛΟΓΟΣ | Εισάγω το θέμα-πρόβλημα |
| ΑΝΑΛΥΣΗ-ΑΝΑΠΤΥΞΗ | Διασαφηνίζω το πρόβλημα  Αναφέρομαι στα αίτια  Γράφω συνέπειες/ επιπτώσεις/ αποτελέσματα  Προτείνω λύσεις/μέτρα  Παρουσιάζω τις αντίθετες απόψεις και τις αναιρώ |
| ΕΠΙΛΟΓΟΣ | Συμπέρασμα  Σύντομη επανέκθεση της θέσης μου |

* Ποια είναι τα χαρακτηριστικά γνωρίσματα του αποδεικτικού ή δοκιμίου πειθούς;

Απάντηση:

α) Η οπτική του γωνία είναι αντικειμενική.

**β)** Ο **σκοπός** του είναι να **ενημερώσει**, να **αποδείξει μια θέση** και να **πείσει**. **γ)** Έχει **συγκεκριμένο θέμα.**

**δ)** Έχει **λογική δομή**.

**ε)** Χρησιμοποιεί ως τρόπο πειθούς κυρίως την **επίκληση στη λογική**. **στ)** Η **χρήση της γλώσσας** είναι **κυριολεκτική/ αναφορική**.

**ζ) Απουσιάζει ο προσωπικός τόνος** (α΄ πρόσωπο).

* **Ποια είναι τα χαρακτηριστικά γνωρίσματα του στοχαστικού δοκιμίου ή δοκιμίου στοχασμού;**

Απάντηση:

α) Η οπτική του γωνία είναι υποκειμενική.

**β) Σκοπός:** ο συγγραφέας επιδιώκει να καλλιεργήσει **τον ελεύθερο στοχασμό, βάσει των εμπειριών, των βιωμάτων και της φαντασίας του, να τέρψει, να ψυχαγωγήσει.**

γ) Δεν έχει πάντοτε συγκεκριμένο θέμα**.** δ) **Έχει** χαλαρή, συνειρμική δομή**.**

ε) Χρησιμοποιεί ως τρόπο πειθούς κυρίως την **επίκληση στο συναίσθημα**. **στ) Η χρήση της γλώσσας** είναι κυρίως **μεταφορική**.

**ζ)** Κυριαρχεί **ο προσωπικός τόνος** (α΄ πρόσωπο).

* **Να διακρίνετε το είδος του δοκιμίου που ακολουθεί και να αιτιολογήσετε την απάντηση σας.**

Απάντηση: Πρέπει προηγουμένως να γνωρίζουμε σε πόσα είδη χωρίζεται το δοκίμιο και ποια είναι τα βασικά γνωρίσματα κάθε είδους. Επειδή ενδέχεται σε κάποιο δοκί- μιο, π.χ. το αποδεικτικό, να υπάρχει και κυριολεκτική και μεταφορική χρήση της γλώσσας ή να χρησιμοποιείται και η επίκληση στη λογική αλλά και η επίκληση στο συναίσθημα, καλό θα είναι να εξετάσουμε όλα τα χαρακτηριστικά γνωρίσματα και των δύο ειδών και, αν υπερισχύουν του αποδεικτικού, θα είναι αποδεικτικό, ενώ αν υπερισχύουν του στοχαστικού θα είναι στοχαστικό.

* Να ανιχνεύσετε στοιχεία εξομολογητικού (ή προσωπικού) τόνου στο δοκίμιο.

Απάντηση: Τέτοια στοιχεία είναι συνήθως η συγκινησιακή χρήση της γλώσσας, το φυσικό και ανεπιτήδευτο ύφος, το α΄ πρόσωπο, η διάθεση αυτοκριτικής, η κατάθεση προσωπικών σκέψεων και συναισθημάτων, η χαλαρή διάρθρωση των ιδεών.

* Πιστεύετε ότι το δοκίμιο που διαβάσατε έχει διδακτικό χαρακτήρα – τόνο ή τη μορφή της άμεσης διδαχής που συναντούμε σε καθαρά διδακτικά είδη λόγου, π.χ. σε ένα εκκλησιαστικό κήρυγμα;

Απάντηση: Όπως αναφέρεται στο σχολικό βιβλίο (Έκφραση Έκθεση Γ΄ Λυκείου σελ. 120), *«όχι μόνο ο διδακτισμός αλλά και ο δογματισμός φαίνεται ότι δεν ταιριάζει στο δοκίμιο»*. Επισημαίνεται όμως ότι:

«το δοκίμιο, όπως υποστηρίζει ο Γ. Δάλλας, έχει σαν πρώτο και τελικό στόχο να βαθαίνει τη δυνατότητα του προβληματισμού μας*.* Με αυτή την έννοια μπορούμε *να πούμε ότι το δοκίμιο είναι ένα είδος διδακτικό»*. Άρα, το δοκίμιο έχει έμμεσα διδακτικό τόνο με την έννοια ότι μας ενημερώνει, οξύνει την κρίση και την ευαισθησία μας, αυξάνει τον προβληματισμό μας. Δεν έχουμε την άμεση διδαχή ενός λ.χ. εκκλησιαστικού κηρύγματος. Ο διδακτικός χαρακτήρας του δοκιμίου συντελείται με τρόπο έμμεσο, με μέσα κυρίως λογικά και υπό τη μορφή επισημάνσεων.

Αντίθετα στα καθαρά διδακτικά είδη λόγου διακρίνεται σωφρονιστική πρόθεση, της οποίας η υλοποίηση συντελείται με άμεσο τρόπο, κυρίως με συναισθηματικά μέσα και με τη μορφή υποδείξεων. Σημεία στα οποία αξίζει ιδιαίτερα να αναφερθεί ο μαθητής είναι εκείνα στα οποία ο δοκιμιογράφος εξάγει συμπεράσματα ή προτείνει τρόπους αντιμετώπισης μιας αρνητικής κατάστασης.

* **Να σχολιάσετε την οργάνωση του δοκιμίου.**

Απάντηση: Εντοπίζουμε τον πρόλογο, το κύριο μέρος και τις ενότητές του, τον επίλογο και ανιχνεύουμε αν η οργάνωσή του είναι ελεύθερη, συνειρμική, χαλαρή ή λογική και αυστηρή.

* **Να συγκρίνετε ένα δοκίμιο και ένα επιστημονικό κείμενο.**

Απάντηση:

**α**) Το δοκίμιο απευθύνεται σ' όλους τους αναγνώστες, ενώ ο επιστημονικός λόγος σε εξειδικευμένο αναγνωστικό κοινό.

β) Ο επιστημονικός λόγος εμβαθύνει στο θέμα πολύ περισσότερο από ό,τι το δοκίμιο και επιχειρεί να εξετάσει με κάθε λεπτομέρεια όλες τις πτυχές του.

γ) Στόχος του δοκιμίου – ανάλογα με το είδος του- είναι να καλλιεργήσει τον

ελεύθερο στοχασμό, να τέρψει, να πληροφορήσει, να πείσει, ενώ του επιστημονικού λόγου να μεταδώσει γνώσεις.

δ) Το λεξιλόγιο του δοκιμίου είναι δυνατόν να είναι απλό, καθημερινό ή να εμπεριέχει ενίοτε ορισμένους επιστημονικούς όρους (ιδιαίτερα το αποδεικτικό), ενώ ο επιστημονικός λόγος χρησιμοποιεί ειδικό επιστημονικό λεξιλόγιο. Η γλώσσα του δοκιμίου μπορεί να είναι όχι μόνο κυριολεκτική/ αναφορική (στο αποδεικτικό δοκίμιο), αλλά και μεταφορική/ ποιητική (όπως λ.χ. στο στοχαστικό δοκίμιο), ενώ του επιστημονικού λόγου είναι αναφορική/ κυριολεκτική.

ε) Το δοκίμιο, σε ό,τι αφορά τους τρόπους πειθούς, απευθύνεται στη λογική, στο συναίσθημα (αλλά και σε άλλους τρόπους πειθούς), ενώ ο επιστημονικός λόγος στη λογική (ή στην αυθεντία).

στ) Το ύφος του δοκιμίου είναι σοβαρό, λόγιο, φιλοσοφικό ή προσωπικό, οικείο, ζωηρό, λογοτεχνικό και εξομολογητικό, ενώ του επιστημονικού λόγου ψυχρό και ουδέτερο.

ζ) Το δοκίμιο έχει λογική ή συνειρμική οργάνωση, ενώ ο επιστημονικός λόγος αυστηρή λογική οργάνωση.

η) Η οπτική γωνία του δοκιμίου δεν επιχειρείται να είναι πάντοτε αντικειμενική (όπως συμβαίνει στο αποδεικτικό δοκίμιο), αλλά μπορεί να είναι και υποκειμενική (στοχαστικό δοκίμιο), ενώ του επιστημονικού λόγου είναι αντικειμενική.

* **Να συγκρίνετε ένα δοκίμιο με το ρητορικό, λογοτεχνικό λόγο.**

Απάντηση:

**α)** Το δοκίμιο προσπαθεί να πληροφορήσει, να ενημερώσει, να πείσει, να αποδείξει, να καλλιεργήσει τον ελεύθερο στοχασμό, να ψυχαγωγήσει, ενώ ο ρητορικός/λογοτεχνικός λόγος προσπαθεί να επηρεάσει, να σωφρονίσει.

β) Στο δοκίμιο (ιδιαίτερα στο αποδεικτικό) κυριαρχεί ο αντικειμενικός και προσωπικός τόνος, ενώ στο ρητορικό/λογοτεχνικό λόγο ο προσωπικός.

γ) Το δοκίμιο ασχολείται με συγκεκριμένο θέμα (το αποδεικτικό) και έχει λογική οργάνωση/ ιεράρχηση των ιδεών ή κάνει ελεύθερη περιδιάβαση στον κόσμο των ιδεών (το στοχαστικό), ενώ ο ρητορικός/λογοτεχνικός λόγος κάνει, κυρίως, ελεύθερη περιδιάβαση στο χώρο των ιδεών και (ιδιαίτερα ο λογοτεχνικός λόγος) έχει συνειρμική οργάνωση.

δ) Στο δοκίμιο – ανάλογα με το είδος του- γίνεται κυριολεκτική και μεταφορική χρήση της γλώσσας, ενώ στο ρητορικό/ λογοτεχνικό λόγο, κυρίως, μεταφορική.

ε) Το ύφος του δοκιμίου είναι σοβαρό, λόγιο, φιλοσοφικό ή προσωπικό, οικείο, ζωηρό, λογοτεχνικό και εξομολογητικό, ενώ του ρητορικού/λογοτεχνικού λόγου μπορεί να είναι οικείο, ζωηρό, λογοτεχνικό, εξομολογητικό, προσωπικό, χιουμοριστικό ή και φιλοσοφικό.

στ) Το δοκίμιο χρησιμοποιεί επιστημονικό (εάν είναι αποδεικτικό) και καθημερινό λεξιλόγιο (κυρίως εάν είναι στοχαστικό), ενώ ο ρητορικός/λογοτεχνικός λόγος, κυρίως καθημερινό.

ζ) Το δοκίμιο – ανάλογα με το είδος του- απευθύνεται στη λογική και στο συναίσθημα (χρησιμοποιεί, βέβαια και άλλους τρόπους πειθούς), ενώ ο ρητορικός/λογοτεχνικός λόγος, κυρίως στο συναίσθημα.

* **Να αναφέρετε στοιχεία του κειμένου τα οποία δικαιολογούν την άποψη ότι το**

**συγκεκριμένο κείμενο συγγενεύει με τη λογοτεχνία.**

Απάντηση: Τέτοια στοιχεία μπορούν να θεωρηθούν:

* Η υποκειμενική οπτική γωνία- σκοπιά.
* Η μεταφορική/ ποιητική/ συνυποδηλωτική γλώσσα (λογοτεχνίζουσες εκφράσεις- παρουσία ποικίλων εκφραστικών μέσων σχημάτων λόγου).
* Η επίκληση στο συναίσθημα, ο συναισθηματικά, συγκινησιακά φορτισμένος λόγος,
* Οι μη αυστηρά λογικές, αλλά πιο ελεύθερες και λογοτεχνικές μέθοδοι ανάλυσης/ ανάπτυξης των ιδεών,
* Η συνειρμική και όχι λογική οργάνωση/ ιεράρχηση των ιδεών,
* Ο προσωπικός τόνος, η διάθεση εξομολόγησης.
* Ο ελεύθερος στοχασμός, βάσει των εμπειριών, των βιωμάτων και της φαντασίας του συγγραφέα.
* Η (εμφανής) επιθυμία του συγγραφέα να προσφέρει αισθητική συγκίνηση και τέρψη.
* **Να χαρακτηρίσετε τον κειμενικό τύπο στο οποίο ανήκει το κείμενο που σας**

**δόθηκε.**

Απάντηση: Αυτό μπορεί να είναι:

**α. αποδεικτικό δοκίμιο** (λογική οργάνωση-νοηματική αλληλουχία, συνοχή, συνεκτικότητα, επίκληση στη λογική (κυρίως), ύφος σοβαρό, συγκεκριμένο θέμα, καθορισμένη θέση από την αρχή, κατευθυντήρια ιδέα, οπτική γωνία- σκοπιά αντικειμενική, αναφορική/κυριολεκτική λειτουργία της γλώσσας, σκοπός να πληροφορήσει, να μορφώσει, να εκλαϊκεύσει, να διδάξει έμμεσα, να προβληματίσει, να αποδείξει μια θέση).

**β. στοχαστικό δοκίμιο** [συνειρμική σύνδεση των ιδεών, επίκληση στο συναίσθημα (κυρίως), ποιητική/μεταφορική/ συγκινησιακή/συνυποδηλωτική χρήση της γλώσσας, ύφος έκδηλα προσωπικό, οικείο, ζωηρό, λογοτεχνικό, εξομολογητικό ή και απολογητικό, σκοπός= περισσότερο ο συγγραφέας επιδιώκει να καλλιεργήσει τον ελεύθερο στοχασμό βάσει των εμπειριών, των βιωμάτων και της φαντασίας του και να προσφέρει αισθητική συγκίνηση και τέρψη στον αναγνώστη, οπτική γωνία/ σκοπιά= υποκειμενική].

**γ. άρθρο** (επικαιρικός, πληροφοριακός χαρακτήρας, σχολιασμός, αναφορική χρήση της γλώσσας, τίτλος, ποικιλία θεματολογίας).

**δ. επιφυλλίδα** (είδος άρθρου- ο συντάκτης αφορμάται από κάτι επίκαιρο για να το αναγάγει σε κάτι γενικότερο, αναφορική χρήση της γλώσσας, τίτλος).

**ε. επιστολή** [δεξιά και επάνω υπάρχει ο χρόνος αποστολής της π.χ. 10-1-2014, οικείο ή επίσημο ύφος, προσφώνηση, αποφώνηση, γραμματικό πρόσωπο β΄ πληθυντικό ή β΄ ενικό (εάν απευθυνόμαστε σε φιλικό πρόσωπο), αναφορική λειτουργία της γλώσσας (στην επίσημη επιστολή), μεικτή γλώσσα, δηλαδή αναφορική και (στη φιλική επιστολή) συγκινησιακή, ύφος σοβαρό, όταν η επιστολή είναι επίσημη, και οικείο, όταν είναι φιλική].

**στ. εισήγηση –ομιλία** [προσφώνηση και αποφώνηση, στον πρόλογο αναφέρεται η αφορμή, το θέμα και ο σκοπός της ομιλίας και στη συνέχεια αναπτύσσεται η κύρια ιδέα. Το α' ενικό πρόσωπο (σπανιότερα όμως και όταν ο ομιλητής επιθυμεί να δηλώσει την προσωπική του θέση), το α' πληθυντικό (όταν επιθυμεί ο ομιλητής να ταυτιστεί με το ακροατήριο) και το β' πληθυντικό πρόσωπο (αποστροφή προς το ακροατήριο) είναι συνήθως τα κατάλληλα γραμματικά πρόσωπα].

**ζ. μελέτη, πραγματεία, διατριβή, μονογραφία** (επιστημονικά, εξειδικευμένα κείμενα )

**η. ημερολόγιο** (χώρος, χρόνος, καταγραφή προσωπικών συναισθημάτων και απόψεων).

* **Ποιος είναι ο σκοπός του συγγραφέα του κειμένου;**

Απάντηση:

* Μεταδίδει πληροφορίες, εκθέτει τις απόψεις του, υποστηρίζει, αναλύει, ερμηνεύει, επιχειρεί να πείσει (λ.χ. στο αποδεικτικό δοκίμιο).
* Επιχειρεί να τέρψει, να διασκεδάσει, να σχολιάσει, να εξομολογηθεί (λ.χ. στο στοχαστικό δοκίμιο).
* **Ποια τα χαρακτηριστικά γνωρίσματα του άρθρου;**

Απάντηση: Τα χαρακτηριστικά γνωρίσματα του άρθρου είναι τα εξής:

**α)** Αποτελεί είδος **ερμηνευτικής δημοσιογραφίας**, γιατί ερμηνεύει και σχολιάζει ένα επίκαιρο γεγονός.

**β) Αφορμάται από την επικαιρότητα** και μένει στην επικαιρότητα, δηλαδή **έχει επικαιρικό χαρακτήρα**.

**γ) Έχει ποικίλη θεματογραφία** (αναλύει θέματα πολιτικά, κοινωνικά, επιστημονικά και απευθύνεται στο ευρύτερο κοινό).

δ) Δεν έχει μεγάλη έκταση**.**

**ε)** Κυριαρχεί η **αναφορική/ κυριολεκτική χρήση της γλώσσας**. **στ)** Το ύφος είναι **σοβαρό και επίσημο**

**ζ) Απουσιάζει** συνήθως **ο προσωπικός και οικείος τόνος**.

**η)** Το ύφος είναι **σοβαρό και επιμελημένο.**

**θ)** Σκοπός του είναι **να ενημερώσει, να πληροφορήσει**

**ι)** Φέρει **τίτλο**.

* Να σχηματίσετε το διάγραμμα του κειμένου.

Απάντηση: Γράφουμε με τη μορφή πίνακα τα μέρη του κειμένου κάθετα: πρόλογος, κύριο μέρος, επίλογος. Το κύριο μέρος το χωρίζουμε σε ενότητες. Δίπλα σε κάθε ενότητα θέτουμε τίτλο και ανά παράγραφο κάθε ενότητας θέτουμε πλαγιότιτλο ή

σύντομα τα πιο βασικά σημεία της.

* Να εντοπίσετε τα μέσα με τα οποία ο συγγραφέας γίνεται σαφής, κάνει ζωντανό το λόγο του και επικοινωνεί με τον αναγνώστη.

Απάντηση: Συνηθέστερα μέσα είναι: το **α΄ πληθυντικό πρόσωπο**, **ο ευθύς λόγος**, οι **ερωτήσεις,** οι **παρενθέσεις**, τα **παραδείγματα**, η **απλή και σαφής γλώσσα**, η **αμεσότητα του λόγου**.

* **Να εξετάσετε αν το άρθρο έχει αναπτυχθεί με ανεστραμμένη πυραμίδα.**

Απάντηση: Για να καταλάβουμε αν το άρθρο αναπτύσσεται με ανεστραμμένη πυραμίδα πρέπει να ξέρουμε ότι στον τίτλο συνοψίζεται το γεγονός, στις δύο πρώτες παραγράφους παρουσιάζεται η είδηση περιληπτικά και στη συνέχεια αναλυτικά.

* **Τι πετυχαίνει ο συγγραφέας με την τεχνική των ερωτήσεων;**

Απάντηση: Οι ερωτήσεις παραπέμπουν στον τρόπο πειθούς που είναι επίκληση στο συναίσθημα. Ο συγγραφέας με τη χρήση τους προσδίδει στο κείμενο του ζωντάνια και αμεσότητα, αφυπνίζει, προβληματίζει και ευαισθητοποιεί το κοινό του.

* **Ποιος ο στόχος της αναλυτικής περιγραφής;**

Απάντηση: Με την αναλυτική περιγραφική ο λόγος αποκτά παραστατικότητα, γλαφυρότητα και χρωματίζεται συναισθηματικά.

* **Γιατί ο συγγραφέας χρησιμοποιεί συνώνυμες λέξεις για την ίδια λέξη ή τις χωρίζει με μια γραμμή;**

Απάντηση: Αυτό το κάνει ή για να δώσει έμφαση στη λέξη ή για να την διευκρινίσει

ή για να διευρύνει εννοιολογικά τη συγκεκριμένη λέξη του κειμένου.

* Τι εξυπηρετεί η διαίρεση του άρθρου σε ενότητες με πλαγιότιτλους;

Απάντηση: Στόχος του αρθρογράφου είναι η συνοπτική παρουσίαση του περιεχομένου του άρθρου. Ακόμη με αυτόν τον τρόπο δίνεται η δυνατότητα στον αναγνώστη να επιλέξει να διαβάσει απευθείας την ενότητα που τον ενδιαφέρει.

Δοκίμιο και άλλα είδη

* **Δοκίμιο και Ημερολόγιο:** Το δοκίμιο συχνά προσεγγίζει το ημερολόγιο (**Γνωρίσματα ημερολογίου** : προσωπικές σημειώσεις, καταγραφή σκέψεων – αισθημάτων – γεγονότων, οικείο και απλό ύφος, λιτή συνήθως γλώσσα, φυσικότητα, υποκειμενισμός, α΄ πρόσωπο, εξομολογητικός χαρακτήρας, χαλαρή σύνδεση νοημάτων, έλλειψη θεματικού κέντρου, επικαιρικός χαρακτήρας, μορφικά δεδομένα όπως η ημερομηνία). Τονίζεται ωστόσο ότι στην περίπτωση αυτή ο δοκιμιογράφος δεν καταγράφει τις κυριότερες πράξεις της ζωής του, όπως κάνει συνήθως ο ημερολογιογράφος, αλλά παρουσιάζει κυρίως τα συμβάντα της εσωτερικής του ζωής, την ανέλιξη του στοχασμού του, την πνευματική του πορεία. Πρόκειται δηλαδή για «ένα ημερολόγιο που διηγείται την ιστορία ενός πνεύματος εν κινήσει», «το ημερολόγιο της πορείας μιας συνείδησης ανάμεσα στα πρόσωπα και στα πράγματα του καιρού της». (Επίσης, πρέπει να τονιστεί ότι το δοκίμιο δεν έχει επικαιρικό χαρακτήρα και δεν παρουσιάζει έλλειψη θεματικού κέντρου)
* **Δοκίμιο και Ομιλία – Συνομιλία:** Ο Σεφέρης σημειώνει για τα δοκίμιά του τα εξής : «τα κείμενα αυτά… κάποτε παίρνουν τον προσωπικό τόνο του ημερολογίου, κάποτε πάλι είναι ομιλίες, δηλαδή σελίδες γραμμένες περισσότερο για να ακουστούν παρά για να διαβαστούν». Σαν πρόσκληση σε συνομιλία και συνεργασία με τον αναγνώστη βλέπει το δοκίμιο κι ένας άλλος δοκιμιογράφος, ο Π. Χάρης. (**Γνωρίσματα ομιλίας**: επικοινωνία, φυσικότητα, απλότητα, ειλικρίνεια, κουβεντιαστό ύφος, αυθορμητισμός, ευγένεια, ίσως εναλλαγή προσώπων, κατάθεση προσωπικών σκέψεων, προσωπικός τόνος, στοχαστική διάθεση, ίσως συνειρμική ανάπτυξη ιδεών, συναισθηματικός χρωματισμός του λόγου και πιθανή συγκινησιακή χρήση της γλώσσας)
* **Δοκίμιο και Επιστολή:** Μερικές φορές το δοκίμιο παρουσιάζει κοινά στοιχεία με μια επιστολή (**Γνωρίσματα επιστολής**: γραπτή επικοινωνία που υποκαθιστά τον προφορικό λόγο, διακρίνεται για τον αυθορμητισμό, την ειλικρίνεια, την ευγένεια, τη φυσικότητα, την απλότητα, την οικειότητα, το κουβεντιαστό ύφος και την εναλλαγή προσώπων, απευθύνεται σε συγκεκριμένο πρόσωπο και έχει ορισμένα μορφικά δεδομένα, όπως την ημερομηνία, την προσφώνηση και την αποφώνηση). Στην περίπτωση αυτή το δοκίμιο παίρνει το ύφος της συνομιλίας με ένα φίλο, της καθημερινής κουβέντας πάνω σε διάφορα θέματα, όπως περίπου συμβαίνει και σε μια επιστολή. Στο δοκίμιο αυτού του είδους ο δοκιμιογράφος εκφράζεται σε πρώτο ρηματικό πρόσωπο, περιπλανάται ελεύθερα από το ένα θέμα στο άλλο και χαίρεται την ελευθερία του αυτοσχεδιασμού, και ορισμένες φορές ενδέχεται να κάνει μια προσωπική ιδεολογική κατάθεση ή και εξομολόγηση (εδώ έγκειται και **ο εξομολογητικός τόνος στο δοκίμιο**).Με τον τρόπο αυτό αναδύεται μέσα από το κείμενο η προσωπικότητα του δοκιμιογράφου.

Άρθρο και δοκίμιο:

* Το άρθρο έχει επικαιρικό χαρακτήρα, δηλαδή αφορμάται πάντα από ένα επίκαιρο γεγονός το οποίο σχολιάζει και ερμηνεύει. Το δοκίμιο από την άλλη πλευρά δεν έχει επικαιρικό χαρακτήρα. Ακόμη και όταν αφορμάται από κάποιο σύγχρονο γεγονός, ανάγεται στο μόνιμο και γενικό (διαχρονικός χαρακτήρας).
* Είδαμε εξάλλου ότι το δοκίμιο χαρακτηρίζεται «υβρίδιο» γιατί κινείται ανάμεσα στην επιστήμη ή στη φιλοσοφία και στη λογοτεχνία. Η σύνταξή του είναι λιγότερο ελεύθερη από εκείνη του λογοτεχνήματος, αλλά πιο προσωπική από εκείνη της πληροφοριακής ανακοίνωσης. Το άρθρο αντίθετα έχει πιο ξεκάθαρο χαρακτήρα. Απέχει σαφώς από τη λογοτεχνία και κινείται στο χώρο της ερμηνευτικής δημοσιογραφίας ή της επιστήμης. Για το λόγο αυτό στο άρθρο επικρατεί η αναφορική λειτουργία της γλώσσας, κάτι που δε συμβαίνει σε όλα τα δοκίμια. Μάλιστα η οργάνωση των ιδεών είναι κυρίως λογική στο άρθρο, ενώ στο δοκίμιο μπορεί να είναι και συνειρμική.
* Επιπλέον, το άρθρο δεν έχει, συνήθως, τον προσωπικό και οικείο τόνο που χαρακτηρίζει το δοκίμιο.
* Μία ακόμη διαφορά του άρθρου από το δοκίμιο είναι η έκταση. Το άρθρο είναι συνήθως συντομότερο από το δοκίμιο.
* Τέλος, επιδίωξη του αρθρογράφου είναι κατά κύριο λόγο η πληροφόρηση και η πειθώ, ενώ επιδίωξη του δοκιμιογράφου μπορεί να είναι και η τέρψη ή η ελεύθερη περιδιάβαση στο χώρο των ιδεών και άρα ο χαρακτήρας του κειμένου του μπορεί να είναι και στοχαστικός.

Πρέπει ωστόσο να προσθέσουμε ότι η διάκριση ανάμεσα στα δύο είδη δεν είναι πάντα εύκολη. Ένα κείμενο που δημοσιεύεται ως άρθρο μπορεί κάποτε, χάρη στον εννοιολογικό εξοπλισμό του και την υφολογική επεξεργασία του και κυρίως χάρη στον πλούτο των αναφορών του που ξεπερνούν το επικαιρικό γεγονός, να θεωρηθεί δοκίμιο.

**ΕΠΑΝΑΛΗΨΗ ΘΕΩΡΙΑΣ ΓΙΑ ΤΟ ΔΟΚΙΜΙΟ**

**1. Ποια είναι τα είδη του δοκιμίου;**

Αποδεικτικό (δοκίμιο πειθούς) και στοχαστικό (δοκίμιο στοχασμού)

**2. Ποια τα χαρακτηριστικά του αποδεικτικού δοκιμίου**

α) Απουσιάζει ο προσωπικός τόνος (α΄ πρόσωπο) β) Επίκληση στη λογική γ) Συγκεκριμένο θέμα δ) Στόχος η πληροφόρηση, η ενημέρωση ε) Κυριολεκτική χρήση της γλώσσας στ) Προσεγμένη δομή

**3. Ποια τα χαρακτηριστικά του στοχαστικού δοκιμίου;**

α) προσωπικός τόνος β) Επίκληση στο συναίσθημα γ) Δεν έχει συγκεκριμένο θέμα δ) Στόχος να τέρψει, να ψυχαγωγήσει ε) Μεταφορική χρήση της γλώσσας στ) Χαλαρή δομή

**4. Με ποια κριτήρια ορίζουμε το είδος του δοκιμίου;**

Καθώς ενδέχεται το αποδεικτικό δοκίμιο να έχει περιπτώσεις μεταφορικής χρήσης της γλώσσας ή επίκλησης στο συναίσθημα, αναγνωρίζουμε τα επιμέρους χαρακτηριστικά των δύο ειδών και εντοπίζουμε ποια υπερισχύουν.

**5. Ποια τα χαρακτηριστικά του άρθρου;**

α) Έχει επικαιρικό χαρακτήρα β) Είδος ερμηνευτικής δημοσιογραφίας γ) Κυριαρχεί η κυριολεκτική χρήση της γλώσσας δ) Απουσιάζει ο προσωπικός, οικείος τόνος ε) Δεν έχει μεγάλη έκταση στ) Έχει ποικίλη θεματογραφία

**6. Ποια τα χαρακτηριστικά της επιφυλλίδας;**

α) Αφορμάται από επικαιρικό θέμα, αλλά καταλήγει σε στοχασμό διαχρονικού χαρακτήρα β) Γράφεται από ειδικό πρόσωπο πάνω στο θέμα που πραγματεύεται γ) Είναι δημοσιογραφικό κείμενο δ) Δημοσιεύεται σε συγκεκριμένη θέση στην εφημερίδα ε) Έχει ποικίλη θεματογραφία

**7. Σύγκριση δοκιμίου και επιστημονικού κειμένου**

α) Το δοκίμιο απευθύνεται σε κάθε εγγράμματο αναγνώστη, ενώ ο επιστημονικός λόγος σε ειδικό αναγνωστικό κοινό β) Με το δοκίμιο δεν εμβαθύνουμε τόσο στο θέμα γ) Στόχος του επιστημονικού λόγου να καταγράψει τη γνώση, ενώ του δοκιμίου να τέρψει και να πληροφορήσει δ) Το δοκίμιο απευθύνεται στη λογική και το συναίσθημα ενώ ο επιστημονικός λόγος στη λογική στ) Το ύφος του επιστημονικού λόγου είναι ψυχρό και ουδέτερο ζ) Το δοκίμιο έχει λογική και συνειρμική οργάνωση, ενώ ο επιστημονικός λόγος αυστηρά λογική

**8. Σύγκριση δοκιμίου και ρητορικού λόγου**

α) Το δοκίμιο επιχειρεί να ενημερώσει ή να ψυχαγωγήσει, ο ρητορικός/λογοτεχνικός λόγος να επηρεάσει, να σωφρονίσει. β) Στο ρητορικό λόγο κυριαρχεί ο προσωπικός τόνος γ) Ο ρητορικός/λογοτεχνικός αποτελεί κυρίως ελεύθερη περιδιάβαση στον κόσμο των ιδεών δ) Το ύφος του λογοτεχνικού λόγου είναι φιλοσοφικό ε) Ο ρητορικός λόγος απευθύνεται κυρίως στο συναίσθημα

**9. Στοιχεία της γλώσσας του αποδεικτικού δοκιμίου**

α) λογιότερη γραμματική β) εκφρασεις που χαρακτηρίζουν τον επιστημονικό λόγο γ) Σύνθετη δομή των προτάσεων, υποτακτικός λόγος δ) Στοιχεία προφορικότητας που οφείλονται στη διάθεση του δοκιμιογράφου να επικοινωνήσει άμεσα με τον αναγνώστη.

**10. Στοιχεία για την οργάνωση του αποδεικτικού δοκιμίου**

α)Έκθεση του προβλήματος στον πρόλογο, πρόκληση ενδιαφέροντος β) Ακολουθεί η κύρια θέση πάνω στο θέμα γ) Κύριο μέρος: παράθεση υλικού, για να διασαφηνιστεί η κύρια θέση δ) Επίλογος: σύνοψη ή επανέκθεση της κύριας θέσης.

**Δ. ΔΙΚΑΙΟΣ ΚΑΙ ΑΔΙΚΟΣ ΛΟΓΟΣ**

* Ο λόγος πειθούς σε αντιδιαστολή με τον επιστημονικό λόγο διακρίνεται για την επιδίωξη της αληθοφάνειας - και όχι απαραίτητα της αλήθειας - την όχι εξαντλητική έρευνα των τεκμηρίων, τη «χαλαρή» χρήση συλλογιστικών εργαλείων, το αυξημένο ενδιαφέρον για την πρόσληψή του από τον αποδέκτη και γενικά το πρακτικό του πνεύμα. Όλα αυτά, και ιδιαίτερα το τελευταίο, κάνουν ορισμένους μελετητές να μιλούν για ηθική της πειθούς και να ψέγουν ένα λόγο/κείμενο που επιδιώκει στόχους αμφίβολης ηθικής αξίας. Λαμβάνοντας προφανώς υπόψη αυτή την παράμετρο το κεφάλαιο «Δίκαιος και άδικος λόγος», ενταγμένο στο αναθεωρημένο βιβλίο Έκφρασης-Έκθεσης της Γ΄ Λυκείου, εξετάζει το λόγο πειθούς μέσα από μια άλλη οπτική, αυτή της ηθικής δεοντολογίας.
* Ο τίτλος του κεφαλαίου είναι δάνειος από τον αντιπαραθετικό διάλογο του Δίκαιου και του Άδικου λόγου μέσα από τις Νεφέλες του Αριστοφάνη. Σύμφωνα με το έργο του μεγάλου κωμικού ποιητή ο δίκαιος και ο άδικος λόγος αντιμάχονται σχετικά με το ποιος από τους δύο θα διδάξει την τέχνη του λόγου στο νεαρό Φειδιππίδη.

          Πρόκειται για ένα κεφάλαιο που δεν είναι ειδολογικό, όπως τα προηγούμενα του τεύχους, αλλά θεματικό, με πυρήνα του το **δίκαιο λόγο**, το λόγο δηλαδή που εμπεριέχει την ηθική δεοντολογία και που εκφράζεται αντιθετικά με τον άδικο λόγο, δηλαδή το λόγο της αυταρχικής εξουσίας, ο οποίος ούτως ή άλλως στερείται ηθικής, αλλά και κάθε λόγο που απεκδύεται την ηθική του υπόσταση.

Η γλώσσα, όπως γνωρίζουμε, είναι ένα όργανο που πρέπει να υπηρετεί την προσέγγιση της αλήθειας και όχι πρώτιστα να στοχεύει στην απόκτηση εξουσίας, όπως θεωρούσαν και υποστήριζαν οι σοφιστές. Είναι το αναγκαίο εργαλείο της σκέψης που διευκολύνει την αφαιρετική διαδικασία και μας βοηθά να σκεφτόμαστε βαθύτερα και πιο αποτελεσματικά. Μας επιτρέπει να προσεγγίζουμε και να κατανοούμε έννοιες, επισημαίνοντας την ταυτοσημία ή την αντίθεσή τους. Απαραίτητη προϋπόθεση η ακριβολογία και η σαφήνεια στη χρήση της καθώς και η γνώση του δέοντος. Αυτό θα μας αφοπλίσει από το άλλοθι της άγνοιας ή από την λανθάνουσα ιδιοτέλεια κάθε φορά που η γλώσσα μετατρέπεται σε ένα επικίνδυνο προπαγανδιστικό όργανο και μετατρέπεται έτσι σε φορέα αδικίας. Η ικανότητα, εξάλλου, της ορθής χρήσης της γλώσσας εξοπλίζει τον ομιλούντα/πομπό με τη δυνατότητα της αυτοβελτίωσης και τους συνομιλητές/δέκτες με τη δυνατότητα να ελέγχουν κάποιον που ενδεχομένως δεν χρησιμοποιεί δίκαια το λόγο του.

O δίκαιος και ο άδικος λόγος δεν πρέπει να ταυτίζονται πάντα με την αυθεντία του λέγοντος ή του γράφοντος. Πολλές φορές επιχειρείται η κατάταξη του προσώπου με κριτήρια συνολικής αποδοχής ή απόρριψης και αυτό συχνά ακολουθείται και στο λόγο του. Εξάλλου, μέσα στο κείμενο του ίδιου μπορούν να ανιχνευτούν στοιχεία και δίκαιου αλλά και άδικου λόγου. Συχνά, παρατηρούνται ψήγματα δίκαιου λόγου σε κείμενο, όπου υπερτερεί ο άδικος, προκειμένου να στηριχτεί ο τελευταίος. Η κατηγοριοποίηση αυτού του προσώπου, που για διάφορους λόγους λειτουργεί στον αναγνώστη ή τον ακροατή, δεν πρέπει να συνοδεύει άκριτα και τον ίδιο το λόγο του.

Στη θεματική αυτή ενότητα περιλαμβάνονται:

* + άρθρα
  + συνεντεύξεις
  + αποσπάσματα από αρχαίες τραγωδίες και κωμωδίες (θυμηθείτε το διάλογο Κρέοντα-Αντιγόνης)
  + πανηγυρικοί λόγοι
  + εισηγήσεις συνεδρίων
  + ποιήματα κ.τ.λ

τα οποία υποστηρίζουν αντίθετες θέσεις αναφορικά με το δίκαιο και το άδικο και τα συναφή επιμέρους θέματα.

*Ως παράδειγμα του αντιθετικού διδύμου «Δίκαιος και Άδικος Λόγος» εξετάζεται η γλώσσα της παιδείας και η γλώσσα της εξουσίας.*

**Γλώσσα της εξουσίας:**

* + παραμορφώνει τη γλώσσα με σκοπό να υπηρετήσει τις επιδιώξεις και τα **συμφέροντά** της.
  + χρησιμοποιεί τον αυθαίρετο λόγο.
  + επιδιώκει την **υποταγή**.
  + **παραπληροφορεί** και παραπλανά.
  + **εξωραΐζει** την πραγματικότητα.
  + χρησιμοποιεί **έννοιες** **με** **φορτισμένο** (ιδεολογικά εθνικά, ηθικά, πολιτικά) **περιεχόμενο**, όπως πατρίδα, λαός, έθνος, αριστερά, δεξιά, συντηρητικός, προοδευτικός, προδότης, πατριώτης, κ.τ.λ.
  + **κινδυνολογεί** και εκφοβίζει.
  + μεγεθύνει τη σημασία μιας κατάστασης για να προκληθεί **τεχνητή** **ένταση** ή υποβαθμίζει μια άλλη για να αποπροσανατολίσει τον πολίτη.
  + χρησιμοποιεί τη λαϊκιστική και μεσσιανική ρητορεία για να μεταβάλλει σε αγέλες τα ανθρώπινα πλάσματα.
  + χρωματίζει και προσφέρει στην κοινή γνώμη ό,τι συμφέρει στην εξουσία.
  + φορτισμένη ιδεολογικά δεν αντανακλά απλώς, αλλά συμμετέχει στην πάλη των τάξεων.
  + από συντακτικής πλευράς χρησιμοποιεί λανθάνοντα διδακτικό χαρακτήρα (ευρύτατη χρήση ουσιαστικών συνοδευόμενων από προσδιορισμούς που υπογραμμίζουν δογματικά και απόλυτα αυταπόδεικτες αλήθειες).
  + κυριαρχεί ο ονοματικός λόγος, ενώ περιορίζεται ο ρηματικός.
  + χρησιμοποιεί τους εξακολουθητικούς χρόνους των ρημάτων.
  + προτιμά το λεκτικό συμβολισμό που καλλιεργεί την **αοριστία**, τη γενικότητα και τον
  + ημι-καταληπτό λόγο
  + επιδιώκει έντεχνα τη δημιουργία **αποστάσεων** **ανάμεσα** στο «σοφό» **πομπό** και στον «ασήμαντο» **δέκτη**.
  + **μηδενίζει** τη σκέψη και την **κριτική**.
  + προβάλλει δομικά ανακριτικά στοιχεία.
  + επιβάλλει με **δογματικότητα** και απολυτότητα τα μηνύματα του πομπού.
  + είναι **γλώσσα** **αποστεωμένη** και μουσειακή, γιατί δεν ερευνά, δεν κρίνει, δε συσχετίζει, δε διαλέγεται.
  + είναι **αυταρχική** (δεν αφήνει περιθώρια διαλόγου).
  + με την υπέρβαση της πραγματικότητας και τη γενίκευση του λεκτικού συμβολισμού υποβάλλει τα περιεχόμενα των μηνυμάτων της στεγαζόμενα σε αποδεκτές και μεγάλες αξίες (πατρίδα, θρησκεία, οικογένεια, έθνος).
  + είναι **γλώσσα** της **φθοράς** και της **διαφθοράς** (διασαλεύει αυθαίρετα τη σχέση συμβόλων και συμβολιζομένων, σημαινόντων και σημαινομένων).
  + η **στρέβλωση** και η αυθαιρεσία θριαμβεύουν σε βάρος της γλώσσας.

**Γλώσσα της Παιδείας**

* + έχει ως κύριο γνώμονα την **ελευθερία**.
  + αναδεικνύει την ανώτερη φύση του ανθρώπου, την **πνευματική** του **ουσία**.
  + αντιπροσωπεύει τον **αντιεξουσιαστικό** **λόγο**.
  + εκφράζει τη **δίκαιη** και **ελεύθερη** **συνείδηση**.
  + αποσκοπεί στη διασφάλιση της **ανθρώπινης** **ευτυχίας** βασιζόμενη στην παιδεία και στις δυναμικές της.
  + σβήνει τη διαφορά του ατομικού και του ενικού «εγώ» και «εσύ» από την ταυτότητα της ζωής.
  + αναδύει τη φωνή ης **ηθικής**.
  + καλλιεργεί τον **ορθολογισμό** για την επίλυση των προβλημάτων του ως αντίποδα του μεσσιανισμού.
  + επιδρά θετικά στη διαμόρφωση του χαρακτήρα της νεοελληνικής πολιτισμικής πραγματικότητας.
  + απελευθερώνει το νέο από το δογματισμό, τις προκαταλήψεις, τις δεισιδαιμονίες, κ.τ.λ.
  + εκφράζει τον ανθρωπισμό και την **ανθρωποκεντρική** **φιλοσοφία**.
  + διατυπώνει τις **δημοκρατικές** **αρχές** και αξίες.
  + βοηθά τον άνθρωπο να φτάσει στην **αυτογνωσία**.

|  |  |
| --- | --- |
| **ΓΝΩΡΙΣΜΑΤΑ ΕΞΟΥΣΙΑΣΤΙΚΟΥ ΛΟΓΟΥ** | |
| **ΣΤΗ ΜΟΡΦΗ- ΕΚΦΡΑΣΗ** | **ΣΤΟ ΠΕΡΙΕΧΟΜΕΝΟ** |
| **1.** **Εμφανής ή λανθάνων διατακτικός χαρακτήρας**. Ο διατακτικός χαρακτήρας επιτυγχάνεται μέσα από:   * + ελλειπτικές και ονοματικές προτάσεις με χρήση προσδιορισμών οι οποίοι υπογραμμίζουν αυταπόδεικτες αλήθειες με τρόπο δογματικό και απόλυτο.   + περιορισμό του ρηματικού λόγου ή όταν χρησιμοποιείται το ρήμα προτιμούνται οι εξακολουθητικοί χρόνοι οι οποίοι εμφανίζουν τις συγκεκριμένες χρονικές στιγμές και τονίζουν τη διάρκεια και την αιωνιότητα.   **2.** Αοριστία, γενικότητα, ταυτολογία, μυστικοπάθεια: όλα αυτά καλλιεργούνται μέσα από το μονοσήμαντο και κατευθυνόμενο μονόλογο.  **3.** Συνειδητή δημιουργία απόστασης και χάσματος ανάμεσα στο πομπό και το δέκτη, ο οποίος πρέπει να αισθάνεται ασήμαντος, κατώτερος και εξαρτημένος από τον πομπό (απόρροια όλων των προηγούμενων) | **1.** Προβολή των δομικών στοιχείων ενός αντι-κριτικού λόγου σκέψης:   * + συντήρηση και μεταφορά με μεγαληγορία και βεβαιότητα «αιώνιων και μοναδικών» αξιών   + αυταρχικός περιορισμός του διαλόγου μέσα από την εντολή στο δέκτη να συντονίζεται στα μηνύματα του πομπού   **2.** Παραγκωνισμός ή συνειδητή άγνοια της καθημερινότητας μέσα από τη γενίκευση (και τη θέωση) αποδεκτών μεγάλων αξιών (πατρίδα, θρησκεία, οικογένεια κλπ)  **3.** Στρέβλωση αξιών και παραποίηση του νοήματος εννοιών |
| **ΚΑΤΑΓΡΑΦΗ ΓΝΩΡΙΣΜΑΤΩΝ ΕΞΟΥΣΙΑΣΤΙΚΟΥ ΛΟΓΟΥ** «ο πολιτικός λόγος, επειδή συνδέεται με την εξουσία, συχνά χαρακτηρίζεται από έντονη συναισθηματική φόρτιση και από ρητορεία και ορισμένες φορές στοχεύει στην παραπλάνηση ή στον εκφοβισμό του ακροατηρίου, έτσι ώστε να εξασφαλιστεί η άκριτη αποδοχή από το δέκτη των αποφάσεων του πομπού: ΑΡΑ ΕΠΙΚΛΗΣΗ ΣΤΟ ΣΥΝΑΙΣΘΗΜΑ!!! **Στις περιπτώσεις αυτές η αποδεικτική ισχύς των επιχειρημάτων αντικαθίσταται από αυταπόδεικτες έννοιες ή από λέξεις με τέτοια ηθική διάσταση** π.χ. έθνος, λαός, εθνική σωτηρία κτλ, που εμποδίζουν το λογικό έλεγχο και παγιδεύουν το δέκτη». Όταν ο πολιτικός λόγος παίρνει αυτή τη μορφή, με την παραποίηση των εννοιών και τη στρέβλωση των αξιών, γίνεται προπαγάνδα») | |